BAHATA DIREKTORKA POŠTE NE DA FOTELJU\nMIRA PETROVIĆ NE ISPUNJAVA ZAKONSKE OSNOVE DA VODI JAVNO PREDUZEĆE Kako „Blic” saznaje, svi koji su se kandidovali na konkursu raspisanom početkom ove godine za izbor direktora „Pošte Srbije“ dobili su poziv da dođu na testiranje koje je zakazano za poslednju nedelju oktobra. Međutim, već sada sa sigurnošću se može tvrditi da ako Vlada Srbije bude poštovala zakon i propise - potpredsednica PUPS Mira Petrović neće moći da dobije novi mandat. Čak i da eventualno prođe na bilo koji način pismenu proveru svojih veština, ne može biti izabrana za direktorku. Potpredsednica PUPS ne ispunjava uslove konkursa, i to one najbitnije - nema odgovarajući broj godina na rukovodećoj poziciji, a ni adekvatnu stručnu spremu. U dopisu koji je stigao na adrese kandidata navodi se da će imati pismenu proveru veština i znanja stranog jezika. Pozivate se na pismenu proveru veštine analitičkog rezonovanja i logičkog zaključivanja, veštine rukovođenja i organizacionih sposobnosti. Provera znanja stranog jezika biće održana nakon pismene provere - stoji u najavi testa za budućeg direktora „Pošte Srbije“. Nekada sekretarici, a danas direktorki i poslanici, dugogodišnjoj saradnici i prijateljici lidera PUPS Milana Krkobabića mandat u v. d. stanju u “Pošti Srbije” istekao je 12. septembra. Vlada se nije oglašavala kada je probila rok za izbor direktora, a “Blic” je poslednja dva meseca u nekoliko navrata otkrivao katastrofalne poteze direktorke Petrović. Način na koji rukovodi jednim od najvećih javnih preduzeća kulminirao je kašnjenjem penzija jer je potpredsednica PUPS posao dala firmi koja nema dovoljne kapacitete. Vlada, međutim, nije reagovala pre potpisivanja ugovora, iako je „Blic” upozoravao na moguće loše posledice. Proteklih nekoliko dana pisali smo o redovima u kojima su penzioneri čekali penziju, a što je direktna posledica loših poteza Petrovićeve. Redovi najstarijih građana prošlog petka očigledno su konačno probudili i nadležne pa je konačno najavljen konkurs. Po prvi put posle mnogo godina penzije su kasnile. U pojedinim delovima Srbije još nisu podeljene. Isplata u Novom Sadu još uvek nije završena, a najveći broj penzionera trebalo je još u petak da dobije pare. Kako za „Blic“ kaže poštar iz glavnog grada Vojvodine, ne pamti da se skoro nešto slično dogodilo. Iako je trebalo u petak, tek danas (ponedeljak) smo dobili novac. Evo, ja i sada nosim nekoliko penzija za centar grada, a isto je i sa još nekim kolegama sa kojima sam razgovarao koji se takođe čude da u ponedeljak nose penzije, a trebalo je da završimo prošlog petka, ali nam pare nisu stigle - navodi poštar.\nSamostalni sindikat poštanskih radnika najavio je za danas protest ispred zgrade Glavne pošte u Beogradu. Radnici upozoravaju na sve gore materijalno stanje i na neravnopravan položaja zaposlenih, nepoštovanje zakona i sindikata kao socijalnog partnera. Među zahtevima je i izbor direktora na osnovu sprovedenog konkursa koji je odavno završen.\nZa dobrobit „Pošte“ i njenih zaposlenih, što pre treba izaći iz ovog nedefinisanog statusa direktora preduzeća i izbaciti politiku iz „Pošte Srbije“. Preduzeće treba da vode stručnjaci, a ne političari - navode sindikalci.\nOsim zakonski veoma upitnih ugovora koji „Poštu“ koštaju i po nekoliko miliona jedan od neverovatnih scenarija Mire Petrović je i taj da poštari ne mogu na godišnji odmor, pa im se ti dani pretvaraju u slobodne dane, što ne prepoznaje nijedan pravni akt.\nPrema saznanjima “Blica”, potpredsednica PUPS ne samo što je nameštala afere dugogodišnjim rukovodioca u „Pošti Srbije“ da bi u tom javnom preduzeću ostalo što manje onih koji mogu da je ugroze na direktorskoj poziciji nego je čak uslovljavala i sindikate.\nIzvor „Blica“ navodi da je radnike uslovila 13. platom ako je podrže.


Optimizacija sistema štampanja Archives – Image\nVi možda znate one osnovne stvari, npr. kada ste poslednji put promenili toner, ali tu se priča zaustavlja. Zato ne čudi da su veoma česti izazovi s kojima se susreću kompanije baš u vezi tonera, njihove nabavke, praćenja reklamacija tonera...\nPonedeljak je ujutru, sastanak samo što nije počeo. Napetost se oseća u vazduhu. Tako je već neko vreme. Zaposleni započinju radne dane nervozni i napeti. A sve što im je potrebno je samo malo dobrog espresa, ili efikasniji sistem štampanja.\nOptimizacija štampanja – lagano kao šetnja u parku ili nemoguća misija?\nJovana iz finansija mu je rekla kako bi volela da nov štampač bude sive boje da bi se uklopio sa bojom zidova. A Milena iz ljudskih resursa kaže da boja nije bitna već insistira da bude što manji da ne…\nDa je vaš IT menadžer hteo da bude direktor finansija, ne bi učio IT! Evo kako da mu kreirate radno okruženje tako da može da radi ono u čemu je najbolji.


Raspisan javni poziv za izbor strateškog partnera za Severnu obilaznicu - Ritam Grada - vesti Kragujevac\nNaslovna Vesti Raspisan javni poziv za izbor strateškog partnera za Severnu obilaznicu\nMinistarstvo građevinarstva, saobraćaja i infrastrukture raspisalo je Javni poziv za izbor strateškog partnera na realizaciji Projekta izgradnje severne obilaznice oko Kragujevca.\nOsnovne obaveze strateškog partnera su izrada tehničke dokumentacije što podrazumeva Projekat za građevinsku dozvolu, Projekat za izvođenje i Projekat izvedenog objekta kao i izvođenje radova na izgradnji severne obilaznice oko Kragujevca.\nPravo učešća na Javnom pozivu imaju domaća ili strana pravna lica odnosno konzorcijum domaćih i/ili stranih pravnih lica. Minimalni ugovorni rok za završetak izgradnje i svih ugovornih obaveza je 18 meseci, a maksimalan je 36 meseci.\nTrasa budućeg državnog koridora je od velikog značaja za putnu mrežu Republike Srbije.\nSeverna obilaznica oko Kragujevca planira se kao saobraćajnica dužine oko 22,2 km, koja prolazi kroz naselja Cvetojevac, Novi Milanovac, Opornica, Poskurice, Divostin.\nObilaznica planiranom trasom povezuje najznačajnije ulazno izlazne pravce: državne puteve Batočina – Kragujevac – Kraljevo, Kragujevac – Topola, Kragujevac – Gornji Milanovac i izlazni krak državnog puta Batočina – Kragujevac – Kraljevo, prema Kraljevu i Čačku.\n“Severna obilaznica oko Kragujevca je projekat od nacionalnog značaja. Nakon njene izgradnje, ulice u gradu će biti rasterećene tranzitnog saobraćaja. Pored toga, strateški širimo Kragujevac i investitorima šaljemo jasan signal da ovde vredi ulagati, jer će duž trase Severene obilaznice biti omogućeno formiranje nove industrijske zone koja će se prostirati na površini od 200 hektara. Drago mi je da se za neke od velikih projekata koji će biti realizovani u Kragujevcu, a među kojima je i Severna obilaznica, završava ta najduža, prva faza koja se odnosi na sređivanje imovine, dokumentacije i ostalih procedura neophodnih za početak radova”, kazao je gradonačelnik Nikola Dašić.\nOn je dodao da se u narednih nekoliko meseci može očekivati početak radova.\nPrijave se podnose Ministarstvu građevinarstva, saobraćaja i infrastrukture. Radna grupa Vlade ocenjuje prijave, nakon čega Vlada Srbije na osnovu izveštaja donosi odluku i zaključuje ugovor.\nPrethodni članakSLOGA: I nemedicinskim radnicima isplatiti pomoć\nSledeći članakSilovit start Radničkog na drugom turniru Regionalne lige


12. 06. 2014. Načelniku Mariću uručeno prestižno priznanje\nEvropski pokret u Srbiji dodelio je priznanje „Doprinos godine Evropi“ za 2014. godinu, Predragu Mariću, pomoćniku ministra i načelniku Sektora za vanredne situacije Ministarstva unutrašnjih poslova Republike Srbije.\nKako je u obrazloženju nagrade navedeno: „Evropski pokret u Srbiji zahvaljuje Mariću na profesionalnom radu kojim je doprinosio ostvarivanju upravo misije i ciljeva Pokreta. Insistirao je na učešću civilnog društva u formulisanju neophodnog pravnog okvira i standarda u oblasti u kojoj je delovao, kako kroz Nacionalni Konvent o Evropskoj uniji, tako i na javnim raspravama o strategijama i zakonima koji se odnose na oblast vanrednih situacija. Uvek je isticao važnost preventivnog delovanja, kao i potrebu odgovarajućih ulaganja i unapređivanja sistema zaštite i spasavanja u vanrednim situacijama. Svojim radom u potpunosti je podržavao sve što je misija Evropskog pokreta u Srbiji, od zalaganja za evropske integracije, preko razvijanja i promovisanja regionalne saradnje, učešća u brojnim regionalnim inicijativama, kao i saradnjom sa lokalnim samoupravama. Njegova smirenost, dostupnost i autoritet u kriznim situacijama su još jedan dokaz požrtvovanosti i profesionalizma“.\nNačelnik Marić, zahvalivši se, naglasio je da nagrada pripada svim pripadnicima Sektora za vanredne situacije, naročito istakavši vatrogasce-spasioce koji su spremni da daju sve za bezbednost građana Srbije, a jedan od njih, Dejan Lazarević, spasavajući ljude tokom nedavnih poplava, dao je i svoj život. Priznanje „Doprinos godine Evropi“ ustanovili su Evropski pokret u Srbiji i Međunarodni evropski pokret 2002. godine. Nagrada se dodeljuje za govor, knjigu, konkretnu akciju ili stav pojedinca, organizacije ili grupe građana koji su u protekloj godini značajno doprineli procesu evropskih integracija i promociji evropskih ideja i vrednosti u našoj zemlji. Do sada je bilo 16 dobitnika.\nPlaketu je Mariću uručio generalni sekretar Međunarodnog evropskog pokreta Đogo Pinto.


Dodik: Vučić u pravu, Evropska komisija laže | Zvornik Danas\non: 12. јануара 2015 In: Ex-Yu, VIJESTI\nBEOGRAD – Predsjednik Republike Srpske Milodrad Dodik izjavio je da je premijer Srbije Aleksandar Vučić potpuno u pravu i da u polemici sa portparolom Evropske komisije Majom Kocijančič nije riječ o slobodi medija već o lažima Evropske komisije.\n„Nije ovdje riječ o slobodi medija i slobodi govora, to niko ne spori. Svjedok sam da je on /Vučić/ mnogo puta u razgovorima to podržao, ali se ovdje u nekim stvarima radi o lažima“, rekao je Dodik za TV „Pink“.\nOn je napomenuo da Evropska komisija, koja se poziva na činjenicu da nekim nezavisnim udruženjima daje određenu finansijsku podršku, nikada nije rekla da će provjeriti da li oni govore istinu ili laž.\nU pravilu, kaže predsjednik Srpske, danas bi sinonim za slobodu govora trebalo da budu laži, što se tiče Evropske komisije.\n„U svakom slučaju, Vučić je što se toga tiče potpuno u pravu. Ja to razumijem jer sam i ja bio u takvoj situaciji – da sve što oni učine iz Evrope ovdje jesu sumnjivi transferi prema takozvanim nevladinim organizacijama. NJima je jedini cilj da omalovaže ili nešto slično urade, a ne da podrže zdravu slobodu govora zasnovanu na činjenicama i istini“, rekao je Dodik.\nDodik je ponovio da apsolutno razumije situaciju i da je Vučić u pravu, ali da treba da bude oprezan.\n„Mislim da u jednom nije u pravu – kada kaže da se krenulo na Vladu Srbije. Mislim da se krenulo na njega, a ne na Vladu Srbije. U tom pogledu nikome u Evropi ne odgovara jak premijer Srbije, bez obzira ko on bio, nego je potreban neki podanik koji će aplaudirati na sve gluposti koje dolaze iz EU i govoriti da je najbolje ono što smisle u svojim kabinetima“, ocijenio je Dodik.\n„Mislim da sve treba gledati u jednom kontekstu – sada predstoje razgovori o briselskom sporazumu i sada bi trebalo umanjiti snagu i značaj i eventualno pripremiti negativni kontekst što se tiče ljudi iz Srbije“, rekao je Dodik.\nDodik naglašava da je konačno vrijeme da se na javnoj sceni eliminiše laž kao sinonim za slobodu medija.\n„Ne želim nikoga da pravdam, ali smirivanje ukupne situacije bi najviše doprinijelo ukupnoj stabilizaciji na svim prostorima“, rekao je Dodik.\nPremijer Srbije Aleksandar Vučić saopštio je sinoć da je veoma iznenađen tvrdnjama portparola Evropske komisije za politiku susjedstva i pregovore o proširenju Maje Kocijančič da EU ne utiče na uređivačku politiku nekih medija u Srbiji i istakao da upravo Srbija podržava nezavisno novinarstvo i slobodu izražavanja.\nOznake: dodikevropska komisija laževučić


Održana obuka za zaposlene u ISS-u - Portal Kvalitet\nOdržana obuka za zaposlene u ISS-u\nU periodu od 19. do 22. aprila, kao i 26. i 27. aprila sprovedena je stručna obuka za zaposlene u Institutu za standardizaciju Srbije.\nObuka se odnosila na sertifikaciju osoba i deo je projekta pod nazivom IPA 2017: „EU za Srbiju – Podrška za bezbednije proizvode – Jačanje kapaciteta nacionalne infrastrukture kvaliteta i organa tržišnog nadzora” (Project IPA 2017 - „EU for Serbia – Support for Safer Products“). Projekat je finansirala Evropska unija i predstavlja podršku infrastrukturi kvaliteta u Republici Srbiji. Obuka je sprovedena u Institutu za standardizaciju Srbije, uz poštovanje epidemioloških mera zaštite.\nNakon formiranja Sertifikacionog tela kao posebne organizacione jedinice, Institut je dobio akreditaciju za sprovođenje aktivnosti sertifikacije sistema menadžmenta kvalitetom. U planu su obavljanje sertifikacije proizvoda i sertifikacije osoba i ova obuka bila je deo pripreme za nove aktivnosti.\nPredavač na obuci bila je gospođa Marija Vujaković, eminentni domaći stručnjak sa velikim iskustvom u razvoju aktivnosti sertifikacije osoba. Ova oblast definisana je standardom SRPS ISO/IEC 17024:2012, Ocenjivanje usaglašenosti – Opšti zahtevi za tela koja obavljaju sertifikaciju osoba, kojim se specificiraju principi i zahtevi za tela koja sertifikuju osobe po specifičnim zahtevima. SRPS ISO/IEC 17024 obuhvata razvoj i održavanje šeme sertifikacije osoba.\nInstitut redovno planira i sprovodi stručne obuke za svoje zaposlene, u cilju njihovog kontinuiranog usavršavanja. Na ovaj način Institut obezbeđuje visok nivo kompetentnosti kadrova, što doprinosi efikasnijem obavljanju poslova koji su u delokrugu rada Instituta.


SAOBRAĆAJ OD RUZVELTOVE DO TAKOVSKE PO STAROM: Zonska naplata parkiranja počela od jutros - Beograd24\nAutor Redakcija Beograd24\t Postavljeno Feb 8, 2020\nBEOGRAD – Na rekonstruisanom potezu od Ruzveltove do Takovske ulice od danas je uspostavljen redovan režim saobraćaja uz zonsku naplatu parkiranja, izjavio je glavni gradski urbanista Marko Stojčić.\n“Postavljeni su kontejneri, kao i signalizacija za parkiranje koje se od jutros redovno naplaćuje”, rekao je Stojčić, apelujući na građane da pravilno parkiraju svoja vozila kako bi pešaci bili bezbedni.\nStojčić je dodao da je preostalo još da JKP Zelenilo – Beograd završi svoj deo posla, kao i da očekuje da će do kraja dana izvođač i sva komunalna preduzeća izaći sa ove deonice.\n“Završetak radova na trotoarima bio je pomeren i zbog nepravilno parkiranih vozila, pa je sada kontrola pojačana naročito od Takovske do Drinčićeve ulice, gde je još preostalo da se završi popločavanje totoara u narednih desetak dana”, istakao je glavni urbanista.\n“Ti radovi će se nastaviti krajem proleća kako bi se veći delom odvijali tokom letnjeg perioda kada je intenzitet saobraćaja manji”, zaključio Stojčić, saopštio je gradski Sekretarijat za informisanje.\nRedakcija Beograd24 856 tekstova 0 komentari\nVESIĆ OBJAVIO SNIMAK: Ove mere sprovešće Beograd u borbi protiv zagađena vazduha\nNebojša Stefanović razgovarao je danas sa predsedavajućom…\nPOJAVILI SE ZARAŽENI KRPELJI! Košutnjak i Ada…\nRedakcija Beograd24\t May 27, 2020 0\nOvog vikenda zakoračite u neverovatan svet popusta u šoping…\nBeogradska policija upala u kladionicu, pa našla torbicu sa…\nPozivamo građane koji prepoznaju osobe sa fotografije da…\nPREDSEDNIK SRBIJE ALEKSANDAR VUČIĆ:”POLITIKA NIJE…\nSINIŠA MALI: “PAKET EKONOMSKIH MERA ZA PREVAZILAŽENJE…


Otpušavanje kade, cena, povoljno, čišćenje slivnika, Beograd\nUkoliko se ne vodi računa o tome kako se koriste ne samo kada i tuš kabina, već i ostali sanitarni elementi u kupatilu i sudopera u kuhinji, vrlo često dolazi do značajnih poteškoća u funkcionisanju kanalizacionog sistema u tom prostoru. U ovom slučaju se to obično odnosi na otežano oticanje vode, što vremenom može da dovede do vrlo neprijatnih situacija.\nIpak, ako zaista želite da izbegnete da otpušavanje kade prepustite stručnjacima, odnosno da angažujete vodoinstalatere, koji će izvršiti odgušenje kanalizacije, onda je neophodno da na vreme vodite računa o tome kako održavate slivnike na kadi ili tuš kabini, kao i sve ostale odvode.\nRedovno čišćenje slivnika je najvažnije\nPosebno ukoliko imate dugu kosu, često se događa da dlake sa kose, ali i sa celog tela prođu kroz slivnik, te da vremenom dođe do začepljenja. Sve to je sasvim normalno, kada se dlakama doda i šampon, odnosno balzam za kosu i ostala hemijska sredstva, koja se koriste za negu tela i kose u kadi.\nSa taloženjem svih tih sadržaja, vremenom dolazi i do sasvim normalnog sužavanja cevi, što vodi do začepljenje odvoda.\nPrvo i osnovno što bi trebalo uraditi, ukoliko ne želite da otpušavanje kade postane svakodnevna rutina, jeste da počnete da koristite mrežicu za slivnik. Obično se za kadu koriste mrežice od plastike, koje se posle tuširanja jednostavno očiste i dlake, odnosno mnoge nečistoće na taj način bivaju sprečene da prodru u odvod i da dovedu do zagušenja kanalizacije.\nIsto tako je dobro sa vremena na vreme sipati ili neko hemijsko sredstvo u odvod ili iskoristiti neku od varijanti, koja podrazumeva korišćenje prirodnih sredstava.\nPojedine domaćice koriste sodu bikarbonu, sirće i deterdžent za sudove, te jednostavno sve te sastojke sipaju u odvod i sačekaju da deluju, odnosno da očiste nečistoće.\nMeđutim, dešava se da čak i ako sve to činite, dođe do toga da morate angažovati stručnjake, koji će izvršiti otpušavanje kade.\nVrlo je važno da čim primetite da voda na kadi ili tuš kabini slabije otiče, kontaktirate izabrali vodoinstalaterski servis, te da precizirate sa majstorima kada mogu da izađu na teren, kako bi pogledali u kakvom stanju se odvod nalazi, odnosno da procene da li je potrebno da izvrše otpušavanje kade uz korišćenje ručne sajle ili mašinski.\nRučno i mašinsko otpušavanje kade\nIsključivo od toga u kakvom stanju se nalazi odvod će zavisiti da li će vodoinstalater otpušavanje kade da izvrši ručno, odnosno da li će tom prilikom koristiti sajlu ili će biti neophodno da ta usluga bude izvršena pod pritiskom, kojom prilikom se koriste specijalna vozila.\nZapravo klijenti nemaju nikakvog razloga za brigu, jer će vodoinstalater na osnovnu stanja na terenu, odnosno stanja cevi i da iznese proceni koja opcija je bolja.\nPodrazumeva se da će predočiti klijentima i to koliko će mu otprilike biti potrebno vremena da sve to učini, odnosno koja će biti cena konkretne usluge.\nTreba svakako imati na umu i to da se otpušavanje kade uz korišćenje ručne sajle u većini slučajeva primenjuje kada začepljenje nije velikog obima. Takođe se primenjuje i kada vodoinstalater može uz korišćenje ručne sajle lako da priđe mestu u cevi, na kome je došlo do zastoja u funkcionisanju celokupnog sistema. Ali ako je situacija složenija i ako je to mesto mnogo dublje u cevi, tako da majstor ne može da mu priđe uz korišćenje ručne sajle ili ako je u pitanju zaprljanje velikog obima, gotovo je sigurno da će otpušavanje kade biti izvršeno uz korišćenje vozila pod pritiskom.\nKada ima svoje prednosti u odnosu na tuš kabinu, kao što i tuš kabina ima nešto zbog čega se mnogi odlučuju za nju...


Dvadeset najvećih privatnih univerziteta u BiH -\nDvadeset najvećih privatnih univerziteta u BiH\nSARAJEVO – Univerzitet u Travniku (UNT) najveća je privatna visokoškolska obrazovna ustanova u Bosni i Hercegovini, rangirana prema iznosu ukupnih prihoda u 2019. godini. UNT se nalazi na prvom mjestu liste dvadeset najvećih privatnih univerziteta koju je uradio finansijski portal Beta.ba.\nUkupni prihodi UNT u 2019. godini, prema Bisnode rješenjima / FIA APIF podacima, iznosili su 8,7 miliona KM, pri čemu je ostvarena i neto dobit u iznosu od 3,7 miliona KM. Na drugom mejstu liste portala Beta.ba nalazi se Panevropski univerzitet Apeiron Banja Luka sa prihodom od 6,5 miliona KM, a slijede Univerzitet SSST Sarajevo sa 6,4 miliona KM prihoda, IUS Sarajevo sa 5,9 miliona KM, CEPS Kiseljak sa 5,4 miliona KM, IUT Travnik sa 3,8 miliona KM, International Burch University Sarajevo sa 3,5 miliona KM prihoda i tako dalje.\nNa listu dvadeset najvećih privatnih univerziteta u Bosni i Hercegovini uvrštena su pravna lica koja su registrirana s klasifikacijom djelatnosti P 85.42 visoko obrazovanje. Na ovoj listi nema državnih uvinerziteta jer za njih podaci o poslovanju nisu dostupni. Pravna lica koja nemaju registriranu ovu djelatnost, a eventualno se bave ovom ili srodnom djelatnošću, ne nalaze se na ovoj listi.\nTabela: Dvadeset najvećih privatnih univerziteta u BiH rangiranih prema ukupnom prihodu u 2019. godini\nKompanija Ukupna aktiva Ukupni prihodi Neto profit\nUniverzitet u Travniku 17.872.820 8.732.675 3.744.538\nPanevropski univerzitet Apeiron Banja Luka 17.847.529 6.549.928 159.131\nUniverzitet SSST Sarajevo 27.224.465 6.420.859 49.826\nIUS Sarajevo 1.147.448 5.929.013 – 933.235\nCEPS Kiseljak 7.438.998 5.446.655 2.968.435\nIUT Travnik 12.775.150 3.879.332 752.399\nInternational Burch University Sarajevo 5.052.971 3.524.232 67.551\nUPS Banja Luka 9.666.014 3.126.677 737.548\nLogos centar Mostar 2.061.353 2.803.544 864.431\nEvropski univerzitet Kallos Tuzla 1.205.877 2.623.363 1.176.574\nSlobomir P Univerzitet Bijeljina 10.212.374 1.976.135 63.342\nNUBL Banja Luka 4.535.060 1.903.366 4.839\nUniverzitet Sinergija Bijeljina 5.164.117 1.607.504 266.362\nSveučilište / Univerzitet Vitez 4.202.938 1.558.621 11.365\nPIM Univerzitet Banja Luka 7.559.841 1.355.817 234.457\nVUB Istočno Sarajevo Sokolac 3.686.070 1.052.306 180.000\nVPTŠ Doboj 4.740.075 955.725 248.866\nVŠ BLC Banja Luka 4.235.925 837.287 14.842\nVisoka škola Prometej Banja Luka 5.548.508 779.613 280.639\nHerzegovina University Mostar 779.283 738.109 91.161\nNapomena: Za tačnost podataka iz finansijskih izvještaja odgovorne su osobe koje prema zakonu predstavljaju društvo. Važna napomena: Podaci u tabeli izmijenjeni naknadno, u skladu s najnovijim informacijama koje nisu bile dostupne u trenutku objavljivanja teksta.\nU gornjoj tabeli nalaze se odabrani podaci preuzeti iz finansijskih izvještaja privrednog društva. Ako su podaci preuzeti iz nerevidiranog finansijskog izvještaja onda su podložni eventualnim promjenama nakon provedene revizije. Posebno skrećemo pažnju da ukupni prihodi i rashodi nisu isto što i prihodi i rashodi od poslovnih aktivnosti, kao da ni neto dobit ili gubitak nije isto što i dobit ili gubitak od poslovnih aktivnosti. KM je fiksno vezana za euro u omjeru 1 KM = 0,511292 euro


Novih 37 hiljada hektara oranica spremno za navodnjavanje - PKS-RPK Novi Sad\nPotpredsednik Pokrajinske vlade Đorđe Milićević pustio je u rad novu crpnu stanicu „Kaloča“ u Adi, koja je deo prve faze realizacije projekata iz Abu Dabi fonda, vrednih ukupno oko 13 miliona evra.\nPrema rečima potpredsednika Milićevića, JVP „Vode Vojvodine“ su u prethodnih godinu dana realizovale 11 projekata iz prve faze Abu Dabi fonda, što će omogućiti navodnjavanje novih 37 hiljada hektara obradivog zemljišta u Vojvodini.\n„Cilj je da se na ovaj način podignu svi tehnički kapaciteti i mogućnosti za unapređenje poljoprivredne proizvodnje kroz izgradnju novih zalivnih sistema“, kazao je potpredsednik Milićević.\nOn je naglasio da je razvoj poljoprivrede jedan od prioriteta u radu Pokrajinske vlade.\n„Agrar ima veliki potencijal u Vojvodini, a izgradnja ovakvih crpnih stanica jedan je od koraka da se taj potencijal u potpunosti iskoristi“, naglasio je potpredsednik Milićević.\nOn je još dodao da je aplicirano za 18 novih projekata vrednih 50,5 miliona evra, u okviru druge faze Adu Dabi fonda. Time će biti omogućeno navodnjavanje 70 hiljada hektara oranica u Vojvodini.\nDirektor JVP „Vode Vojvodine“ Slavko Vrndžić naglasio je da je država prepoznala značaj izgradnje sistema za navodnjavanje, bez kojih nema stabilne biljne proizvodnje. On je dodao da na prostoru gde se nalazi objekat „Kaloča“ postoji potencijal za navodnjavanje između 8 i 10 hiljada hektara oranica, te da se u sledećoj fazi poljoprivredna dobra moraju infrastrukturno opremiti da koriste vodu iz crpnih stanica.\nPuštanju u rad stanice „Kaloča“ prisustvovali su predsednik opštine Ada Zoltan Bilicki, zamenik pokrajinskog sekretara za poljoprivredu, vodoprivredu i šumarstvo Robert Otot i načelnik Severnobanatskog okruga Nikola Lukač.\nNedopustiv prekid otkupa malina bez najave proizvođačima\nOdržan sastanak potpredsednika Vlade Rasima Ljajića i ministra poljoprivrede, šumarstva i vodoprivrede Branislava Nedimovića sa predstavnicima Asocijacije malinara Srbije.\nPšenica rodila dobro, ostale žitarice podbacile zbog suše\nU Srbiji je ove godine ostvaren rod pšenice od oko 2,5 miliona tona, što je na nivou višegodišnjeg proseka,…


kol centar : Južne vesti\nMinistarstvo: Zakazivanje pregleda za 50 sekundi\n15:41, 18. 11. 2016.\nBrže i efikasnije zakazivanje lekarskih pregleda, kažu u Ministarstvu zdravlja, od danas je moguće i za građane na jugu Srbije putem Nacionalnog kol centra.\nPonovo radi kol-centar Doma zdravlja\n13:56, 10. 2. 2016.\nOni koji se leče u niškom Domu zdravlja ponovo mogu da zakazuju preko kol-centra jer je kvar zbog kog je komunikaciju u njemu od ponedeljka bila u prekidu danas popravljen.\nNe radi kol-centar Doma zdravlja zbog kvara\n14:33, 8. 2. 2016.\nZbog tehničkih problema, trenutno ne funkcioniše kol-centar Doma zdravlja Niš preko koga se zakazuju pregledi, saopštili su iz ove zdravstvene ustanove. Kažu da se intenzivno radi na otklanjanju kvara i da očekuju da on biti uskoro rešen.\nNovine u zakazivanju pregleda u Domu zdravlja\n08:40, 3. 9. 2014.\nOd 1. septembra u niškom Domu zdravlja pacijenti pregled kod izabranog lekara mogu zakazati na tri načina, dok će one koji nemaju dogovoreni termin lekari primati na početku smene.\nDom zdravlja Niš dobio kol centar\n12:15, 15. 9. 2010.\nPreko broja 0700-303-503 moći će da se zakaže pregled kod izabranog lekara opšte prakse i ginekologa.


MINISTAR NEDIMOVIĆ: RASPISAN I ČETVRTI POZIV KOJI SE ODNOSI NA NABAVKU I IZGRADNJU FIZIČKE IMOVINE | Agroservis\n> MINISTAR NEDIMOVIĆ: RASPISAN I ČETVRTI POZIV KOJI SE ODNOSI NA NABAVKU I IZGRADNJU FIZIČKE IMOVINE\nMinistar Nedimović je tokom svog obraćanja istakao da je tog dana raspisan i četvrti poziv koji se odnosi na nabavku i izgradnju fizičke imovine i dodao da je taj novi konkurs 25 miliona evra, koliko su otprilike bila tri prethodna zajedno.\nKako je naveo, u utorak je dodeljeno oko 3 miliona evra sredstava, najveće dve aplikacije su bile na 72 i 77 miliona dinara, a najniži iznos sredstava je milion i 200.000 dinara.\n„Činjenica je da u vreme pristupanja EU, poljoprivreda je ta koja dosta trpi u pogledu prilagođavanja“, rekao je ministar Nedimović i dodao da su od trenutka kada su na raspolaganju IPARD fondovi, u poljoprivredi je najviše koristi.\n„Imali smo 502 aplikacije u prethodna tri konkursa, ima tu i onih koje nisu dobre i koje smo odbacili. Tek smo šest meseci u ovom projektu i mislim da će situacija biti sve bolja i bolja“, izjavio je ministar Nedimović i najavio da će početkom decembra biti još jedan poziv, koji će biti peti ove godine, kao i da će pokušati da se akredituju još dve mere – ona koja se odnosi na ruralni turizam i mera koja se odnosi na tehničku pomoć.\nMinistar je takođe naveo i i da je Srbija ispunila sve uslove za otvaranje Poglavlja 11 u pregovorima sa EU.\nMinistar Joksimović je na konferenciji za medije izjavila da ovo pokazuje sve prednosti zbog čega je Srbija na evropskom putu, kao i šta status kandidata nosi, kako kroz obaveze koje imamo, tako i kroz koristi koju svi građani mogu da imaju.\nOna je podsetila da Srbija kao zemlja kandidat koristi predpristupne IPA fondove već godinama unazad, kao i da postoje i drugi programi koje koriste studenti i mali privrednici. „Međutim, ono što je novina i na šta smo ponosni kao Vlada je to da od maja ove godine kada sam potpisala IPARD program za Srbiju, uspeli smo da obezbedimo za naše poljoprivrednike bespovratna sredstva u iznosu od 175 miliona evra, bespovratno do 2020. godine“, rekla je ministar Joksimović.\nŠef Delegacije EU u Srbiji NJ.E. Sem Fabrici rekao je da EU želi da ljudima koji se bave poljoprivredom obezbede prave alate za svoj posao i dodao da će se sredstva iz IPARD programa koristiti za bolju mehanizaciju, modernizaciju i razne alate koje su poljoprivrednicima potrebne, kao što su na primer traktori, plastenici, sistemi za navodnjavanje….


Muftija traži od vlade da zaustavi nezakonitu privatizaciju\nMevlud Dudić, predsednik Mešihata Islamske zajednice u Srbiji, koja je organizaciono povezana sa Rijastom Islamske zajednice u BiH, traži od Vlade Srbije da zaustavi, kako tvrdi, nezakonitu privatizaciju objekata koji se nalaze na zemljištu te verske zajednice.\nKako je saopštila Informativna služba Mešihata, Dudić je o ovome obavestio i premijera Alekksandra Vučića.\nU pismu Vučiću Dudić je, kako se navodi, posebno naglasio da “eventualno ignorisanje ovog zahteva zasigurno ne bi doprinelo vraćanju poverenja između muslimana i države, te ne bi pomoglo neophodnom dijalogu”.\nDudić je obavestio premijera da će istovremeno o svemu obavestiti javnost, posebno potencijalne kupce s obzirom na to da je, kako tvrdi, reč o nezakonitoj prodaji koja predstavlja svojevrsnu prevaru.\nMuftija navodi i da realizacija te prodaje neće biti moguća, jer će u ovom i drugim slučajevima organi Islamske zajednice učiniti sve da sačuvaju vakufsku imovinu.


Prva trans osoba koja će se takmičiti na Olimpijadi je ova dizačica tegova sa Novog Zelanda\nLorel Habard će učestvovati na takmičenju u Tokiju.\nLorel habard se takmiči u ženskom finalu za preko 90kg na Gold Coast 2018 Igrama Komonvelta u Carrara Sports and Leisure centru, 9. aprila 2018 on the Gold Coast, Australia. Photo: Dan Mullan/Getty Image\nLorel Habard će biti prva transrodna osoba koja se takmiči na Olimpijskim igrama, nakon što se uspešno kvalifikovala i ispunila kriterijume organizacije za trans sportiste uoči Olimpijskih igara u Tokiju ovog leta. Transrodnim sportistima je dozvoljeno da se takmiče na Olimpijskim igrama od 2004. godine, ali do sada nikada nije bilo otvoreno transrodnog takmičara.\nHabard, koja će se takmičiti u superteškoj kategoriji do 87 kilograma, prethodno se takmičila u dizanju tegova za muškarce pre svoje tranzicije 2013. godine.\nHabard je ispunila sve biološke zahteve za trans sportiste kako ih je definisao Međunarodni olimpijski komitet - što je tema koja je tokom godina izazivala brojne kontroverze. Sportisti moraju biti podvrgnuti operaciji promene pola, biti zakonski priznati u svojoj zemlji kao pripadnici tog pola i prolaziti kroz hormonsku terapiju u trajanju od dve godine. Takođe moraju da imaju testove za merenje nivoa hormona pre takmičenja.\n„Pored toga što je bila najbolja na svetu u ovom sportu, Lorel je ispunila kriterijume IVF [Međunarodne federacije za dizanje tegova], uključujući one zasnovane na smernicama Deklaracije o konsenzusu MOK-a za transrodne sportiste“, rekao je šef Novozelandskog olimpijskog komiteta Kerein Smit u izjavi. „Priznajemo da je rodni identitet u sportu izuzetno osetljivo i složeno pitanje koje zahteva ravnotežu između ljudskih prava i pravičnosti na terenu.“\nHabard, koja retko daje izjave za medije, je izjavila: „Zahvalna sam i dirnuta ljubaznošću i podrškom koju mi pruža toliko Novozelanđana.“\n„Poslednjih osamnaest meseci pokazalo nam je svima da postoji snaga u zajedništvu, zajednici i zajedničkom radu u zajedničkoj svrsi. Simbol srebrne paprati - Novog Zelanda - prioada svima vama i nosiću je s ponosom. “\nLiz Vord, direktorka programa u LGBTK dobrotvornoj organizaciji Stounvol, izjavila je: „Izuzetno nam je drago što Lorel Habard odlazi u Tokijo na takmičenje na Olimpijskim igrama. Sport ima jedinstvenu sposobnost da okupi ljude, a Olimpijske igre su neverovatan trenutak za sportiste i gledaoce, prilika da slave neverovatna dostignuća i vide najbolje sportiste.\n„To što se Lorel Habard takmiči na ovom nivou će pomoći drugim trans ljudima da saznaju da za njih postoji mesto u bilo kojoj budućnosti koju žele, a mi joj želimo najbolje na igrama ovog leta“.\nTagged:LGBT+LGBTQtransrodnostdizanje tegovaprava trans osoba


Saša Adamović: Beogradu sada lakše uz Kinu, Rusiju i Trampa - Kosovo Online\nSaša Adamović: Beogradu sada lakše uz Kinu, Rusiju i Trampa\n20. Septembar 2020. • 12:39\nU intervjuu za Novosti Saša Adamović, istoričar i politički analitičar iz Novog Sada, govorio je o aktuelnim dešavanjima u regionu i odjecima sporazuma u Vašingtonu.\nAdamović komentariše i rezultate izbora u Crnoj Gori i ističe, da u ovom post izbornom periodu lideri tri pobedničke koalicije nisu napravili ni jedan pogrešan potez.\n"Njihov sporazum koji je u nekim krugovima dočekan sa mnogo kritika je veoma realističan. U drugom pasusu piše da će se nova vlast beskompromisno obračunati sa kriminalom i korupcijom što znači da će priorite biti demontaža režima Mila Đukanovića“, ističe Adamović.\nCilj je da se dođe glave toj mafijaškoj hobotnici čiji kraci decenijama već Crnu Goru drže zarobljenom. Dakle, buduća ekspertska vlada biće prelazna i stvoriće uslove za prave fer i demokratske izbore na kojima će moći da dođe do izražaja istinska volja naroda. Druga važna stvar sporazuma je da će nova vlast sve revidirati i usvajati u skladu sa evropskim vrednostima, dodaje Adamović.\nNe može se ono što je Đukanović sprovodio tokom tri decenije neutralisati trostrukim potpisom na papiru?\nPromene u Crnoj Gori zaista ne mogu da dođu preko noći. Taj režim je decenijama gradio novi identitet na nekakvoj neoustaškoj tradiciji, sa pokušajima prepravke crnogorske istorije uključujući i eksperimente kroz novo pismo, promene zastave i himne, pokušaj stvaranja CPC, pa čak i ideje da se formira Pravoslavna crkva Crne Gore i protera SPC.\nVišemesečne litije pokazale su ogromnu snagu verujućeg naroda u Crnoj Gori, da li bi Đukanović uspeo da se održi na vlasti da nije bilo podrške SPC na minulim izborima?\nTe višemesečne litije su jedan od najveličanstvenijih događaja u novoj srpskoj istoriji. Dok je srpski narod u Crnoj Gori nepokolebljivo ustajao da brani svoje svetinje, pokazalo se koliko je moćan faktor SPC u toj državi. Mi sada imamo povratak srpskog pitanja u Crnoj Gori kao i važne uloge SPC u toj državi.\nDa, ali borba za opstanak i identitet srpskog naroda ni malo neće biti laka. Treba da se stvore uslovi, da se Srbi u budućnosti na popisu stanovništva u Crnoj Gori slobodno mogu izjasniti o svom identitetu i veri. Verujem da će taj popis pokazati da u Crnoj Gori živi mnogo više Srba od 30 odsto.\nKao poslovično nesložan narod, različito tumačimo i domete nedavno potpisanog Vašingtonskog sporazuma.\nNa koji god način da ga tumačimo, a ni jedan sporazm ne može u svakom delu da bude idealan za bilo koju potpisnicu, Vašingtonski sporazum za Srbiju predstavlja važan diplomatski proboj i korak na putu uspostavljanja dobri odnosa sa SAD. Mi smo u proteklom periodu kroz spoljnopolitičke inicijative uspeli da sa Kinom i Rusijom podignemo nivo naših odnosa tako da su nam te države, postale strateški partneri. Nedostajala nam je „treća noga“ na tom svetskom tronošcu, Amerika. Taj napredak je jedino mogao da dođe kroz administraciju predsednika Trampa, a došao je pri kraju njegovog prvog mandata. Nadam se da će uslediti i drugi. Još pre četvrt veka nismo imali nikakve šanse za to. Ali, desio se „bregzit“ na čelo SAD došao je Tramp, a svetski liberalni poredak ozbiljno je doveden u pitanje.\nNaravno, ni te promene ne mogu da se dešavaju preko noći, ali je jako važno da su se desile, da su nepovratne i da je pred Srbijom mnogo veći manevarski prostor. U ovakvim okolnostima možemo da, na mnogo bolji način kada su u pitanju KiM i zaštita Republike Srpske.\nDa li će posle Trampovog dovođenja za isti sto Beograda i Prištine EU ubuduće biti manje arogantna prema nama?\nU Briselu se već dugo vodi dijalog između Beograda i Prištine i sve te godine, na našoj strani stola niko ne sedi, pregovarači su uvek nekako bili na strani predstavnika Prištine pokušavajući da od Srbije iznudi priznanje Kosova. Tramp je rešavanju tog problema pristupio na mnogo realniji način i stvori su se pomerile sa mrtve tačke. Nezavisno Kosovo priznale su SAD, Velika Britanija i većina članica EU, a rezultat svega toga je veoma skroman: Kosovo nije članica UN, niti nekih drugih međunarodnih organizacija i neće ni biti bez srpske saglasnosti. A zašto bi Srbija u ovom ili bilo kojem trenutku, na tako nešto dala saglasnost?\nKada su u pitanju Srpskohrvatski odnosi iz Beograda se često čuje reč pomirenje, ali iz Zagreba nema odziva. Zbog toga mislim da u ovom slučaju reč „pomirenje“ treba da zaboravimo. Srbija treba da štiti svoje nacionalne interese. Čeka nas problem razgraničenja, a Hrvatska može da bude i pretnja po interese Republike Srpske. Ni u kom slučaju ne treba da pristanemo ni na ideje sa Zapada, da ovaj prostor reorganizuje po principu „jugosfere“. Iskustvo iz obe Jugoslavije pokazuje da je Srbija od toga imala samo štete.\nSaša Adamović SPC Crna Gora Vašingtonski sporazum dijalog EU\nSamo analiticar nisi\nMinistar spoljnih poslova Ivica Dačić izjavio je večeras da nije Srbija vodila anticrnogrosku politiku, već je Crna Gora vodila antisrpsku politiku, umešavši se u unutrašnje stvari Srbije, priznajući Kosovo, prenosi Tanjug.


Novi ciklus nagradne igre „Uzmi račun i pobedi“ – Studio B\nNovi ciklus nagradne igre „Uzmi račun i pobedi“\nNovi ciklus nagradne igre „Uzmi račun i pobedi“ Tanjug\nObjavljeno: 31.01.2018. 21:24 Izmenjeno: 02.02.2018. 14:01\nZa novi ciklus nagradne igre „Uzmi račun i pobedi – 2018“ građani će od sutra moći da počnu sa slanjem fiskalnih računa i slipova, a prvo izvlačenje nagrada biće u martu.\nUčesnici konferencije naveli su da su računi koji mogu „učestvovati“ u nagradnoj igri oni od 1. januara ove godine, da će poštarina biti besplatna, a kao i prethodnog puta u nagradnoj igri ne mogu da učestvuju maloletna lica.\nPremijerka je na predstavljanju igre „Uzmi račun i pobedi – 2018“ istakla da su prethodna i ova godine borbe protiv sive ekonomije i da je tokom prethodne godine napravljeno nekoliko značajnih koraka u toj oblasti.\n„Tokom 2017. godine ostvareno je nekoliko značajnih pomaka u borbi protiv sive ekonomije, između ostalog izrada sistema e-inspektor, za koji se očekuje da do juna umreži prve četiri inspekcije, a do maja 2019. da umreži sve inspekcije u Srbiji. Uvedena je i mera poreskog oslobađanja za početnike u poslovanju za prve dve godine, ta mera će biti primenjivanja do oktobra ove godine, zatim reforma parafiskalnih nameta i transformacija Poreske uprave, regulisanje sezonakog rada i drugo“, navela je Brnabićeva.\nPrema njenim rečima, kada je u pitanju jačanje poreske kulture nagradna igra „Uzmi račun i pobedi“ jedna od osnovnih aktivnosti.\n„Skoro 40 odsto građana učestvovalo je u ovoj nagradnoj igri prošli put, više od 85 miliona računa i slipova koje su građani poslali, broj prijava nesavesnih trgovaca skočio je za skoro pola, nezabeležena podrška građana u borbi protiv sive ekonomije koji nas u procentu od 94 odsto podržavaju“, rekla je Brnabić i pozvala sve da od sutra počnu sa slanjem računa i slipova.\n„Oni će dakle imati na raspolaganju po 23.000 evra za realizaciju projekata opremanja ili obnove prostora od javnog značaja koje sami izaberu. Novo je i to što ćemo sada imati tri kategorije lokalnih samouprava, male, srednje i velike i u svakoj od tih kategorija biće proglašeno po tri pobednika“, rekao je Ružić.\n„Od avgusta 2015. do 2017. utvrđeno je da je bilo više od 10.000 neregistrovanih privrednih subjekta, a inspektori rada su tokom prošle godine zatekli 20.000 radnika na crno. Ovakvim akcijama podižemo svest građana i oni sami shvataju koliko je za njih i njihove zajednice važno da se siva ekonomija suzbije“, rekao je Ružić.\nVukašin Grozdić koji je u kabinetu predsednice vlade zadužen za nagradu igru, rekao je da će se u ovom ciklusu takođe slati 10 fiskalnih računa ili 10 slipova po koverti i da minimalni iznos za račune i slipove ostaje isti, 100 dinara.\n„Glavna novina je da idemo sa nebrendiranim kovertama i sve koverte koje građani imaju mogu da pošalju. Kao i pre, maloletnim licima nije dozvoljeno da učestvuju u nagradnoj igri, poštarina će biti besplatna, a važeći računi su oni izdati od 1. januara ove godine“, naveo je Grozdić.


Od politike jednog deteta do podsticanja nataliteta: Kinezi se bore sa starenjem? - 23.11.2020, Sputnik Srbija\nKina planira da u svoj petogodišnji plan od 2021-2025. uključi nove demografske mere kako bi se izborila sa brzim starenjem stanovništva i podstakla natalitet. 23.11.2020, Sputnik Srbija\n© AP Photo / Greg BakerMajka sa decom u Kini\nKina planira da u svoj petogodišnji plan od 2021-2025. uključi nove demografske mere kako bi se izborila sa brzim starenjem stanovništva i podstakla natalitet.\nKako se navodi, Kina će ponuditi parovima ekstenzivne finansijske i druge beneficije, kako bi ih ohrabrila da imaju više dece, preneo je Čajna dejli pozivajući se na stručnjake.\n„Biće uvedene inkluzivnije demografske politike kako bi se poboljšalo rađanje, kvalitet radne snage i struktura stanovništva“, rekao je potpredsednik kineske nacionalne kancelarije za demografiju Juan Sin, prenosi Rojters.\nU Kini je 1978. godine uveden kontroverzan zakon koji je predviđao da porodica može da ima jedno dete, a kako bi se smanjilo siromaštvo i razvila ekonomija tako gde je brz rast populacije ometa, posebno u ruralnim sredinama.\nPre četiri godine, najmnogoljudnija svetska nacija odlučila je da ublaži restrikcije i omogući parovima da imaju drugo dete kako bi se smanjio sve veći broj starijih.\nKrajem prošle godine, u Kini je bilo 254 miliona starih od 60 i više godina, odnosno 18,1 ukupnog broja stanovništva, a očekuje se da će do 2025. taj broj porasti na 300 miliona.\nBroj stanovnika Kine pao prvi put posle 70 godina


U toku konkurs za IPARD podsticaje za ulaganja u prerađivačke kapacitete (SRB) – PoljoMagazin\nUprava za agrarna plaćanja raspisala je drugi javni poziv za podnošenje zahteva za odobravanje projekta za IPARD podsticaje za investicije u fizičku imovinu koje se tiču prerade i marketinga poljoprivrednih proizvoda i proizvoda ribarstva.\nRok za podnošenje zahteva je 11. mart 2019. godine.\nKako stoji na sajtu Uprave za agrarna plaćanja, predmet ovog javnog poziva su investicije u fizičku imovinu i prihvatljivi troškovi u vezi sa izgradnjom, kao i nabavkom nove opreme i mehanizacije, a obuhvaćeni su sektori mleka, mesa i voća i povrća. Zahtev za odobravanje projekta može se podneti samo u okviru jednog sektora za jednu ili više investicija.\nOpredeljena su sredstva u iznosu od 3.525.926.538 dinara, a visina podsticaja je 50%, odnosno 60% prihvatljivih troškova za investicije u oblasti upravljanja otpadom i otpadnim vodama.\nMinimalan iznos podsticaja koje korisnik može da ostvari u okviru svih sektora je 10.000 EUR, dok je maksimalni podsticaj u okviru sektora voća i i povrća i sektora mesa milion EUR, dok u sektoru mleka korisnici mogu da ostvare podsticaj i od 2 mil EUR.


Venecuela: Parlament usvojio statut o produženju svog mandata\nTanjug 27. decembra 2020. 07:56\nKARAKAS – Venecuelanski parlament predvođen opozicijom usvojio je statut kojim se njen mandat produžava tokom 2021. godine, nakon spornih izbora održanih 6. decembra, na kojima su saveznici vladajuće socijalističke stranke predsednika Nikolasa Madura osvojili 91 odsto poslaničkih mesta.\nUsvojeni statut omogućava maloj grupi poslanika da vrši funkcije parlamenta, prenosi Rojters. Promena je usledila nakon što je na desetine članova skupštine pobeglo iz zemlje ili izrazilo želju da ne ostane na svojim funkcijama tokom naredne godine, zbog onoga što su opisali kao pretnje vlade.\nUprkos pretnjama diktature i zaštrašivanju od strane režima, parlament će nastaviti da radi u toku ovog vanrednog perioda, rekao je opozicioni lider Huan Gvaido.\nČetiri opozicione partije bojkotovale su rezultate parlamentarnih izbora, tvrdeći da uslovi za održavanje slobodnog i fer glasanja nisu ostvareni. Većina zapadnih zemalja, koje opozicionog lidera Huana Gvaida smatraju legitimnim predsednikom Venecuele, ne priznaje rezultate parlamentarnih izbora.\nJučerašnja odluka parlamenta otvara put Gvaidu da ostane na funkciji predsednika parlamenta. Njegova dvogodišnja borba da sa vlasti zbaci Madura, kojeg smatra diktatorom, nije bila uspešna.\nMaduro, koji Gvaida naziva marionetom SAD, tvrdi da su izbori bili transparentni i da je na njima učestvovalo nekoliko opozicionih kandidata. Gvaido tvrdi da su ti kandidati saveznici vlade u senci.\nMoskva: Počelo saslušanje Navaljnog\nTedros: Svet na ivici moralnog propasta u distribuciji…


Izvor: OkRadio.rs, 30.Mar.2020, 12:09 (ažurirano 02.Apr.2020.)\nPrekršajni sud u Vranju izrekao je i tokom proteklog vikenda niz novčanih kazni zbog nepoštovanja zabrane kretanja tokom vanrednog stanja. Prema rečima Dragana Stankovića, predsednika Prekršajnog suda u Vranju, ova institucija je u protekla tri dana postupala po 15 predmeta zbog kršenja Naredbe o ograničenju i zabrani kretanja lica na teritoriji Republike Srbije. Zbog kretanja na javnom mestu van objekta stanovanja u vremenu od 17 do 05 sati, Prekršajni sud je kaznio četvoro meštana Donjeg Trebešinja novčanom kaznom od po 80.000 dinara. Kako saznajemo, oni su zatečeni u vožnji automobilom tokom policijskog časa. Takođe, kažnjena su i dvojica mlađih Vranjanaca sa 70.000, odnosno 100.000...\nDanas: Vranje: Prekršjni sud izrekao 15 kazni zbog kršenja policijskog časa\nNa području Novog Pazara, Sjenice i Tutina, tokom prethodnog dana, tokom zabrane izlaska iz stanova i objekata za stanovanje u periodu od 17 do 05 sati bez dozvole za kretanje zatečeno je sedam lica i podnešeno je isto toliko prekršajnih prijava. Sudija za prekršaje u Novom Pazaru, prema šest...\nZa poslednjih 13 dana, od kada je uveden takozvani policijski čas, odnosno zabrana kretanja, niški Prekršajni sud kaznio je 40 ljudi zbog kršenja ove mere, a kazne su se kretale od 25 do 100 hiljada dinara. Predsednik ovog suda Mišel Marković kaže da se tokom vanrednog stanja bave samo hitnim...


zahvalila se na reakcijama\n28.11.2019. 09:59h 28.11.2019. 11:06h\nPremijerka Srbije Ana Brnabić ocenila je danas da naslovna strana NIN predstavlja legitimizaciju toga da predsedniku Srbije Aleksandru Vučiću možete da uradite šta god hoćete i zahvalila Ringijeu, izdavaču tog nedeljnika, što je delovao odgovorno i promenio naslovnu stranu NIN-a.\nBrnabić je rekla da naslovna strana NIN-a nije samo fotografija, već poruka za Vladu Srbije i poruka predsedniku Vučiću.\n"Ako tužilaštvo ne misli da je ovo ozbiljna poruka i ne raspita se ko je poslao tu poruku, zbog čega, šta je iza te poruke i da li su je pratile neke konkretne aktivnosti... Ja ne mogu da se mešam u to. Mi smo shvatili poruku. Hvala vlasnicima što su reagovali, posebno onima koji nisu naši istomišljenosti. Mislim da je to jedini način da dođemo do toga da razgovaramo o rezultatima, a ne napadima u javnosti", navela je Brnabić.\nPokazujući izdanje NIN-a na kojem nije promenjena naslovna strana, a na kojoj je puška "uperena" u predsednika Vučića, Brnabić je rekla da će zauvek čuvati taj NIN, posebno kada bude pričala sa Tanjom Fajon, sa evroparlamentarcima, sa predstavnicima Evropske komisije i svima ostalima o slobodi medija i tome koliko su novinari u Srbiji ugroženi.\n"I ovo se, pretpostavljam, zove slobodno novinarstvo. Ovo se zove nedeljnik u zemlji u kojoj ne postoji sloboda medija, u kojoj su novinari ugroženi, u kojoj je diktatura i u kojoj se novinari koji se ne slažu sa politikom Vlade Srbije i predsednika Vučića i gde se izuzetno plaše predsednika Vučića i vlade", ironično je prokomentarisala Brnabić.\nIstakla je i da je videla objašnjenje glavnog i odgovornog urednika NIN-a Milana Chulibrka da su "samo najmračnijim umovima mogli da padnu na pamet gadosti, koje se pripisuju redakciji NIN-a i da to nije njihova fotografija, nego Tanjugova".\nOna je dodala da je takvo pravdanje njoj izazvalo još veću sumnju u to šta su uradili s ovom naslovnom stranom i kakvu su poruku poslali.\nBrnabić je ocenila da, ako to nije njihova fotografija, već izmenjena Tanjugova, to znači da je neko u NIN-u gledao stotine fotografija koje je Tanjug pravio sa tog događaja i onda izabrao jednu od njih.\n"Onda su je kropovali, smanjili, tako da snajper bude uperen direktno u predsednika. To je ozbiljna namera. Birali su jednu između stotinu fotografija", rekla je Brnabić naglasivši da je originalna Tanjugova fotografija drugačija.\nPremijerka je, stoga, upitala Chulibrka koja je poruka ove naslovne strane i zašto su on i njegovi saradnici od stotinu fotografija tražili jednu na kojoj je snajper uperen u predsednika države.\nNa pitanje da li je neko iz vlade tražio da se povuče naslovna strana, Brnabić je rekla da nije i da je NIN sam doneo tu odluku.\nOna je zahvalila NIN-u što je bio dovoljno odgovoran da povuče spornu fotografiju, ali je naglasila da ceo urednički kolektiv nedeljnika stoji iza nje i poruke koju ona nosi.\n"Iza ove poruke stoje ljudi koji iz nedelje u nedelju priređuju ovaj nedeljnik. Neka vlasnici vide šta će dalje, ja ću je čuvati", rekla je Brnabić.\nAna BrnabićnaslovnicaNINreagovanjeAleksandar Vučić


АУСТРИЈА И НЕМАЧКА се побуниле против АМЕРИКЕ!\nAUSTRIJA I NEMAČKA se pobunile protiv AMERIKE!\nAustrijski kancelar Kristijan Kern i šef nemačke diplomatije Zigmar Gabrijel kritikovali su danas usvajanje nacrta zakona o sankcijama prema Rusiji u američkom Senatu i poručili da ne treba povezivati sankcije kao politički instrument sa ekonomskim interesima SAD.\nEvropsko snabdevanje energijom je stvar Evrope, a ne SAD naveli su oni.\nOni su u zajedničkom saopštenju podsetili da su se Evropa i SAD od 2014. godine nalazile na istoj strani i u tesnom partnerstvu u odgovoru na aneksiju Krima i rusko delovanje u istočnoj Ukrajini, ali su upozorili da je najnoviji američki zakon usmeren na potiskivanje ruskih isporuka gasa i prodaju američkog tečnog gasa na evropskom tržištu.\n– Ne možemo prihvatiti pretnju ekstrateritorijalnim sankcijama, suprotnim međunarodnom pravu, protiv evropskih preduzeća, koja učestvuju u izgradnji evropskog snabdevanju energijom. Nacrt američkog zakona otvoreno opisuje o čemu se ovde zapravo radi, a to je prodaja američkog tečnog gasa i potiskivanje ruskih isporuka gasa sa evropskog tržišta. Cilj je da se osiguraju radna mesta u gasnoj i naftnoj industriji SAD, istakli su oni.\nKern i Gabrijel ističu da politički instrument sankcija ne bi trebalo dovoditi u vezu sa ekonomskim interesima.\nOni su naglašili da pretnja kaznama na američkom trzištu preduzećima iz Nemačke i Austrije, kao i drugih evropskih zemalja, ako učestvuju ili finansiraju projekte dostave gasa iz Rusije kao što je Severni tok 2 unosi potpuno novi i veoma negativan kvalitet u evropsko-američke odnose.\nPodvlače i da se radi o konkurentnosti industrije i hiljadama radnih mesta.\n– Zbog toga podržavamo napore Ministarstva spoljnih poslova SAD za promenom nacrta zakona. Evropsko snabdevanje energijom je stvar Evrope, a ne SAD. O tome ko nam isporučuje gas i kako, na osnovu pravila otvorenosti i tržišne privrede, odlučujemo mi, naglasili su Kern i Gabrijel.\nUpozorili su da bi bilo loše ako SAD i Unija ne bi zajedno delovale u Ukrajinskom konfliktu i ako bi ekonomski interesi SAD preuzeli primat nad tim pitanjem.


Dačić: Srbija posvećena vrednostima Uneska, opredeljena da bude partner | N1 Srbija\nDačić: Srbija posvećena vrednostima Uneska, opredeljena da bude partner\n13.09.2019. |13.14 >13.23 |\nSrbija je posvećena vrednostima Uneska i opredeljena da bude snažan partner u sprovođenju globalnih prioriteta i strateških ciljeva te organizacije, izjavio je šef srpske diplomatije Ivica Dačić.\n"Uveren sam da svet ne može postati bolji bez zaštite i jačanja saradnje u oblastima kulture, obrazovanja, nauke i komunikacija i informacija, u čemu je Unesko ključan akter na globalnom nivou", naveo je Dačić u govoru koji je prenelo Ministarstvo spoljnih poslova.\nOn je dodao da Srbija pridaje izuzetan značaj aktivnostima Uneska na planu zaštite materijalnog i nematerijalnog kulturnog nasleđa, prirodnog i dokumentarnog nasleđa, kao i promovisanju raznolikosti kulturnih izraza, i snažno podržava prioritete Uneska – Afriku i rodnu ravnopravnost, kao i mlade, obrazovanje i kulturu.\n"Medijska i informaciona pismenost, kao krovna tema našeg skupa, podrazumeva upravo veštine i znanja koja omogućuju svim ljudima da aktivno učestvuju u građanskom životu savremenog društva na odgovoran način prema sebi i prema drugima", rekao je Dačić.\nGeneralna direktorka Uneska izjavila je da je na sastancima u Beogradu imala priliku da razgovara o pitanjima od svetskog značaja i zahvalila Srbiji na angažovanju vezano za mandat Uneska, a koji se tiče kulture, obrazovanja, nauke komunikacije i informacija.\nAzule, koja je zajedno sa Dačićem otvorila Međunarodni konsultativni sastanak u oblasti medijske i informacione pismenosti, istakla je obrazovanje kao jedno od pitanja od svetskog značaja, kao i potrebu da se ponovo promisle obrazovne politike.\nOna je rekla da je na sastancima u Beogradu bilo reči o kulturi i kulturnom nasledju, ali i kreativnim industrijama i ulozi koji bi one mogle da imaju u ekonomskom i socijalnom razvoju zemalja.\n"Mislim da je u sadašnje vreme važno da ojačamo dimenziju informacija, pluralizma i kapaciteta dijaloga", rekla je Azule.\nIvica Dačić Unesko\nKako postujete UN, videlo se na primeru onog Kurda, koga ste isporucili, mimo svakog zakona!\nUveren sam da svet ne može postati bolji bez zaštite i jačanja saradnje u oblastima kulture, obrazovanja, nauke i komunikacija i informacija, u čemu je Unesko ključan akter na globalnom nivou", naveo je Dačić u govoru koji je prenelo Ministarstvo spoljnih poslova. Pa sto si onda protiv clanstva Kosova?Daj mi neko logicno objasnjenje molim te jer sam mnogo glup!


pink.rs | KAKVA ĆE PRAVILA BITI ZA FESTIVALE: Narukvice za vakcinisane, a brzi test od 2.000 dinara na ulazu za one bez antitela\nFestivali su već dobili dozvolu kriznog štaba za borbu protiv kovida 19 za održavanje ovog leta, pa će mladi koji su vakcinisani očas posla ulaziti i uživati, a oni koji nisu pelcovani ili se nadaju da imaju imunitet posle preležane korone moraju platiti testiranje da dokažu da su negativni, odnosno da imaju antitela.\nUjedinjeni festivali Srbije (UFS) saopštili su da su od kriznog štaba dobili saglasnost za održavanje ovog leta pod uslovima iz bezbednosnog protokola „Safe Events Serbia“ - ulazak se kontroliše i ograničava na one koji su vakcinisani, imaju antitela nakon preležanog kovida 19 ili su negativni na PCR ili brzom antigenskom testu.\n- Protokol je zasnovan na najnovijim naučnim istraživanjima iz Evrope, koja su dokazala da je, uz navedena ograničenja prilikom ulaska, rizik od širenja zaraze gotovo zanemarljiv, a sami festivali postaju najbezbednija mesta okupljanja u zemlji - saopštili su UFS i dodali da su prvo dozvole dobili junski i julski festivali - Arsenal i Egzit, a u najskorijem periodu se očekuju i za avgustovske - Lovfest, Bir fest i Nišvil.\nEpidemiolog prof. dr Branislav Tiodorović, član kriznog štaba, podseća za Kurir da skupovi do 500 ljudi mogu slobodno da se organizuju, a da su odobrili festivale jer će biti organizovani u skladu s merama.\nTraje 15 minuta\n- Egzit to planira izuzetno dobro da organizuje. Vakcinisani će da ulaze bez problema, dobiće narukvicu na osnovu koje će se videti da su imunizovani. Oni koji nisu vakcinisani i imuni moraju da imaju negativan PCR test ne stariji od 72 sata, koji inače košta 9.000 dinara. Ali, da bi prošli jeftinije, imaće mogućnost da urade brzi, antigenski test na licu mesta, na samom ulazu, koji će koštati oko 2.000 dinara i rezultati će biti za 10-15 minuta. Svi instituti i zavodi su prihvatili da to rade tamo gde se održavaju festivali - objasnio je za Kurir Tiodorović i dodao da broj posetilaca nije ograničen, ali i da su sami organizatori predvideli manji broj nego što je bio u „mirnodopsko“ vreme.\nKREĆE NOVI KRUG ISPLATA: Od danas leže 3.000 dinara vakcinisanima! Evo kada će građani dobiti drugih 30 evra, a kada penzioneri još 50


Upravljanje kvalitetom: ključni alat za efikasniji rad javne uprave - BDC\nUpravljanje kvalitetom: ključni alat za efikasniji rad javne uprave\nKoordinator ureda za reformu javne uprave, direktor Agencije za državnu službu BiH, Agencije za državnu upravu RS, Agencije za državnu službu FBiH i Instituta za standardizaciju BiH su potpisali Izjavu o spremnosti za unapređenje usluga javne uprave i povećanje zadovoljstva klijenata tokom konferencije „Upravljanje kvalitetom – Promjena svijesti u javnoj upravi“.\nOve institucije ključne su za promociju, izgradnju kapaciteta i širenje pozitivnih praksi na različitim upravnim nivoima u oblasti upravljanja kvalitetom u BiH. Proaktivno rade na unapređenju zadovoljstva korisnika i poboljšanju organizacione kulture, s ciljem da korisnicima i građanima daju istaknutiju ulogu u kreiranju, planiranju, produkciji i evaluaciji rada javne uprave.\nKonferencija je organizirana kao dio Programa jačanja javnih institucija koji provodi GIZ u ime njemačke i britanske vlade s ciljem upoznavanja partnera u BiH sa alatima, modelima i sistemima upravljanja kvalitetom radi transformacije javne uprave koja je orijentirana prema korisnicima i građanima kao krajnjim korisnicima javne uprave.\nTom Barrie,direktor Fonda za dobro upravljanje Britanske ambasade u Sarajevu, izjavio je da Velika Britanija aktivno podržava inovativne pristupe i inicijative za reformu javne uprave u BiH, uključujući kreiranje i racionalizaciju politike totalnog upravljanja kvalitetom u javnom sektoru od 2015. „Ovo je ključni alat za postizanje boljih i efikasnijih rezultata u javnoj upravi i unapređenje vještina za reformu javne uprave u BiH kroz čvrsto partnerstvo sa GIZ-om, te kroz blisku saradnju sa drugim partnerima“, rekao je Barrie.\nPoštivanjem principa ove Izjave, potpisnici će težiti obuhvatnijem i transparentnijem upravljanju zadovoljstvom korisnika javne uprave i jačati put ka javnoj upravi orijentiranoj na građane.\nBrigitte Heuel-Rolf, direktorica GIZ-a za BiH i Crnu Goru, naglasila je goruću potrebu za promjenom načina razmišljanja javne uprave u BiH o korisnicima i građanima. „Javna uprava postoji da bi služila korisnicima i građanima, stoga bi razvoj politika za poboljšanje pruženih usluga i njihovo provođenje kako bi se povećalo zadovoljstvo korisnika trebalo biti jedan od prioriteta javne uprave. Njemačka vlada će putem GIZ-a, uz sufinansiranje Velike Britanije, dati podršku upravljanju kvalitetom kako bi se ovaj proces ubrzao“, rekla je Heuel-Rolf.\nProgram jačanja javnih institucija u ime Njemačke vlade provodi GIZ, sa Uredom koordinatora za reformu javne uprave kao glavnim partnerom. Od 2019. godine, Britanska vlada sufinansira program kroz Fond za dobro upravljanje, kao dio velike predanosti i partnerstva sa GIZ-om/Njemačkom vladom za podršku reformi javne uprave u BiH i njegovo usmjeravanje na stabilniji i održiviji put.\nPrevious articleTUŽILAŠTVO BIH ZATRAŽILO IZRUČENJE OSMANA OSMANOVIĆA (1960.) PRAVOSUĐU BIH\nNext articleBBI banka prihod od ulaznica za SHF donirala SOS Dječijim selima u BiH\nBiH bdc-desk - 25 Oktobra, 2020 0


Priznanje za izvrstan kvalitet procesuiranja finansijskih transakcija | Kamatica\nPriznanje za izvrstan kvalitet procesuiranja finansijskih transakcija\nNovosti iz banaka izvor: Hypo-alpe-adria banka\nHypo Alpe-Adria-Bank a.d. Beograd osvojila je priznanje STP Award 2009 (Straight Through Processing) koje svake godine dodeljuje nemačka Commerzbank za izuzetan kvalitet obavljanja finansijskih transakcija.\nNagrada se odnosi na kvalitet i efikasnost procesa dostavljanja doznaka i finansijskih transfera na polju inostranog platnog prometa, u kome je potrebno da sve doznake budu apsolutno potpune kako bi mogle da idu direktno u sistem kontrole i izvršenja transakcija, čime se povećava efikasnost čitavog lanca plaćanja.\n’’STP’’ označava proces automatizacije lanca plaćanja, od prodaje usluge ili robe, preko provere podataka i alokacije novčanih sredstava, do samog izvršenja transakcije (kliringa, plaćanja i izveštavanja). Ranije je ovaj process trajao nekoliko dana, a razvojem savremenih tehnologija STP procesi se završavaju u veoma kratkom roku.\nI pored svih tehnoloških dostignuća savremenog doba, ni danas nije lako postići visok kvalitet STP procesa pri obavljanju novčanih transakcija, te je uspeh Hypo Alpe-Adria-Bank a.d. Beograd utoliko veći - naročito ako se ima u vidu da Commerzbank, druga po veličini kreditna institucija u Nemačkoj i jedna od najznačajnijih evropskih banaka, primenjuje veoma visoke standarde pri donošenju odluke o godišnjim dobitnicima ovog bitnog priznanja.


Željeznice Republike Srpske će od drugog septembra do kraja godine svake sedmice otpremati po pet vozova aluminijum hidroksida iz zvorničke fabrike „Alumina“ za AJKU u Mađarskoj. Prevoz probnih količina krenuo je 23. jula i do kraja prvepolovine avgusta otpreman je po jedan, a u drugoj polovini po dva voza sedmično.\nU sastavu svakog voza je 20 teretnih kola koja preko graničnog prelaza Zvornik - Brasina ulaze u Srbiju i nastavljaju put do krajnjeg odredišta u Mađarskoj.\nZa prevoz su angažovane četiri garniture Željeznica Republike Srpske, osam garnitura Mađarskih željeznica i četiri garniture Železnica Srbije. ŽRS do sada nisu prevozile aluminijum hidroksid, teret za čiji prevoz se koriste čisti vagoni, svaka šupljina je popunjena i pokriveni su najlonom. U Operativnoj službi su zadovoljni novim prevozom, ali i uslovima, jer kola stranih željezničkih uprava koriste bez plaćanja RIV najamnine.


3.8.2014, NIAR – Dan sećanja na holokaust Roma: Romi obeležili godišnjicu stradanja u Aušvicu | Novinsko-informativna agencija Roma\n3.8.2014, NIAR – Dan sećanja na holokaust Roma: Romi obeležili godišnjicu stradanja u Aušvicu\nNa mestu nekadašnjeg Cigojnerfamilijenlagera, u bivšem koncentracionom logoru Aušvic u Poljskoj, Romi i Sinti iz raznih krajeva Evrope obeležili su u utorak 67. godišnjicu gašenja tog logora.\nDan kada je zatvoren takozvani porodični ciganski logor istovremeno je Dan sećanja na holokaust Roma tokom kojeg su samo u Aušvicu od 23.000 deportovanih Roma nacisti ubili oko 20.000.\n“Prisustvom na ovoj komemoraciji učesnici izražavaju otpor snagama koje neprestano vaskrsavaju a vezane su za fašizam, nacionalizam i ksenofobiju”, kazao je skupu na predsednik Udruženja Roma u Poljskoj Roman Kvjatkovski. On je dodao da je to je posebno značajno u svetlu poslednjih događaja u Norveškoj, za koje je rekao da predstavljaju primer do kakvih tragedija i zločina vodi mržnja i nedostatak tolerancije prema drugačijem.\nGeneralni sekretar Saveta Evrope Torbjorn Jagland pozvao je u utorak na poštovanje uspomena na Rome ubijene u vreme nacističkih režima u Drugom svetskom ratu i apelovao na izgradnju bolje budućnosti za buduće generacije. Govoreći na komemoraciji povodom masakra više hiljada Roma u logoru Aušvic-Birkenau, koji je izvršen 2. i 3. avgusta 1944. godine, Jagland je naglasio da se iz prošlosti moraju izvući pouke, saopštio je Savet Evrope.\n“Ova komemoracija pruža nam mogućnost da sagledamo kako se odnosimo prema datom obećanju da se to više nikada neće ponoviti. Tužna istina je da su Romi u Evropi i dalje odbačeni, diskriminisani i čak izloženi rasističkom nasilju i mržnji”, poručio je Jagland. “Moramo izgraditi pravne okvire u borbi protiv diskriminacije i promovisanju bolje integracije Roma u društvo”, dodao je generalni sekretar Saveta Evrope.\nSavet Evrope želi da održi uspomenu na masakr iz Aušvica, učeći decu o tome u školama, istovremeno ohrabrujući toleranciju prema Romima u svim državama, naveo je Jagland.


"Srbija će biti slaba ili proruska ako završi u EU, što nije loš ishod ni za Rusiju" | Vestinet.rs\nPočetna AKTUELNO\t„Srbija će biti slaba ili proruska ako završi u EU, što nije loš ishod ni za Rusiju“\nSrbija je pod pritiskom i Zapada i Rusije, ocenjuje britanska agencija Rojters u analizi uoči Samita NATO.\nMakron je od oktobra dovodio u pitanje efikasnost NATO, privremeno zaustavio proširenje EU i pozvao na novi „strateški odnos“ sa Rusijom, a Rojters ocenjuje da veliki broj država ima razloga da obrati pažnju na njegov diplomatski stil „razdrmavanja“, ali da će samo nekoliko njih njegove reči osetiti konkretnije od Srbije.\nTo će verovatno, dodaje agencija, biti razmatrano na samitu NATO lidera, koji će se sledeće nedelje okupiti u Londonu kako bi razgovarali o budućnosti njihovog vojnog saveza „pošto se Balkan, poput Baltika, može smatrati pregradom protiv uticaja Moskve“.\n„Srbija će biti slaba ili proruska ako završi u EU, što nije loš ishod ni za Rusiju“, tvrdi on.\nAgencija podseća i na obaveštajnu aferu u Srbiji koju navodi kao „poslednji primer navodnog mešanja“ i prenosi izjavu neimenovanog NATO zvaničnika da Alijansa radi na promociji stabilnosti, bezbednosti i saradnje na Zapadnom Balkanu.\n„Svako spoljno mešanje u unutrašnje demokratske procese je neprihvatljivo. Pozivamo Rusiju da učini to isto“, naveo je on.\nPrenosi i da bivši vojni diplomata i član beogradskog Centra za posljnu politiku Milan Karagaća ne smatra da Rusija ima velike planove da strateški iskoristi Srbiju, ali da je vidi kao „pijuna u svojoj velikoj igri sa Zapadom“.\nNapominje da je Srbija članica NATO „partnerstva za mir“ i da učestvuje u NATO vežbama, ali ukazuje na odnose srpske i ruske vojske i tehnologiju koju Moskva obezbeđuje Srbiji.\nPrenosi i izjavu vladinog zvaničnika, za kojeg kaže da je tražio da ostane anoniman, a koji je rekao da Srbija planira da održi ravnotežu između Rusije i Zapada.\n„Nijedna zemlja ili međunarodno telo ne mogu da tvrde da nas imaju pod svojom sferom uticaja“, rekao je on.\nRojters prenosi i navode analitičara da EU smatra da većina problema leži u, kako tvrdi Unija, slaboj vladavini prava u Srbiji.\n„Ono što je zabrinjavajuće za EU nije toliko Rusija, već okolnosti koje omogućavaju Rusiji da ima uticaj – nedostatak vladavine prava, nedostatak odgovornosti, zarobljivanje države, korupcija“, tvrdi Bečev.\nRojters ocenjuje i da, iako Moskva nema novca kako bi parirala Kini ili EU za troškove i ulaganja u regionu, ona ima značajan uticaj.\nU tom kontekstu pominje Turski tok koji, kako navodi, čini Srbiju „ključnom karikom“ u energetskom gasovodu EU i poredi našu zemljom sa ulogom Ukrajine kao posrednika u snadbevanju gasom EU pre sukoba sa Moskvom.\nbritanska agencija Rojterspod pritiskomsamit NATOSRBIJAZapada i Rusije\nAMERIKANCI POBESNELI ZAHTEVAJU: „Zapad mora da reaguje, Vučić je prešao crvenu liniju!“


Svečano otvoren 15. Beogradski festival igre - ebart\n19. Mart 2018. godine\nPetnaesti Beogradski festival igre, svečano je otvoren u Sava Centru nastupom izraelske kompanije "Vertigo", koja se domaćoj publici predstavila komadom "Jedan, jedan i jedan" u koreografiji Noe Verthajm.\nNakon spektakla trupe iz Tel Aviva, koja je po prvi put gostovala u našem regionu, organizatori Beogradskog festivala igre i generalni pokrovitelj festivala kompanija Vip mobile, priredili su tradicionalni koktel za brojne predstavnike kulturnog i javnog života.\nOvogodišnje izdanje festivala otvorila je koreografkinja i umetnička direktorka trupe "Vertigo", Noa Verthajm, koja je pozvala publiku da uživa u 24 koreografske postavke 15 kompanija iz 14 zemalja. Zvaničnom otvaranju festivala, prethodila je predstava "Veliki krotitelj" Dimitrisa Papajoanua, dobitnika ovogodišnje nagrade "Jovan Ćirilov“.\n"Ovogodišnji festival nosi slogan ’Prestonica’ što jasno stavlja do znanja da je jubilarni festival i ove godine centar umetničke igre u regionu, ali i šire. Beograd je zahvaljujući ovom festivalu postao važna stanica u biografiji umetnika koji kreiraju trendove u oblasti umetničke igre i pozorišta. Pred nama su potpuno nova koreografska izdanja i nastupi kompanija iz čitavog sveta, koje smo dugo čekali da ugostimo. Zadatak festivala je uvek isti - da publici koja prati umetnički igru i dolazi sa velikim očekivanjima svake godine, otkrije nešto novo i do sada neviđeno.\n"Kompanija Vip mobile je već jedanaest godina deo Beogradskog festivala igre, sa kojim smo se zajedno razvijali i širili svest o značaju kulture i igre, čime smo doprineli da Srbija postane domaćin jedne od najznačajnijih plesnih manifestacija u Evropi i nastavi da gradi sliku o sebi kao prestonici umetnosti“, istakao je Dejan Turk, generalni direktor kompanije Vip mobile.\nKao dugogodišnji pokrovitelj festivala, Vip mobile daje veliki doprinos razvoju umetničke igre u Srbiji kroz projekte kao što je nagrada "Vip poziva“, koja je ove godine imala dva laureta – balerinu Galu Jovanović i prvaka baleta, pedagoga i balet majstora Baleta atinske Nacionalne opere Aleksandra Neškova.\nViše informacija o ovogodišnjem izdanju Beogradskog festivala igre kao i kompletan program možete pogledati na linku www.belgradedancefestival.com.\n"Pravi pik se tek očekuje, biće i vanrednih situacija"\n01. Jul 2020. godine\nŠta se zapravo dešava u Novom Pazaru pa tamo mora da ide pre...


Brnabić najavila oštrije mere u sklopu vanrednog stanja | SEEbiz.eu\nObjavljeno: 16.03.2020 / 14:17\n"Penzioneri nisu poslušali naš apel i sve u svemu smo na sastanku krizng štaba svi se složili da je situacija u vezi sa građanskom disciplinom zabrinjavajuća", rekla je premijerka i najavila sednicu Vlade na kojoj će se usvojiti dodatne mere.\n"Dodatno ćemo pooštriti mere za rad restorana i kafića, odnosno broj ljudi koji mogu da budu u kafićima. Nećemo ograničavati broj ljudi, nego mere po kvadratnom metru", kaže.\n"Zatvorićemo sve šaltere javnih službi, i na republičkom i na lokalnom nivou", kaže premijerka, a kao razlog navodi velike gužve.\n"Imamo ogromnu gužvu, na primer, u Upravi za agrarna plaćanja, PIO fondu i na drugim mestima, gde su ljudi došli očekujući ne bude gužva", rekla je Brnabić dodajući da su u PIO fond došli i ljudi koji nemaju nešto konkretno da završe, već samo da bi se raspitali za razne stvari.\nPremijerka je istakla da će se na sednici vlade po resorima i lokalnim samoupravama doneti zaključke da se sva posla na šalterima odlažu do daljeg.\n"Po molbi i savetu Republičkog fonda zdravstvenog osiguranja dodaćemo i lekove na listu zabrane izvoza u narednih 30 dana, moramo prvo da vidimo šta je potrebno nama. Imamo svega dovoljno, ali za svaki slučaj".\nOgraničava se kupovina maski, zaštitnih rukavica i sredstva za dezinfeksiju. Reč je o tome, kako navodi premijerka, da građani kupuju i stvari u količinama koje im nisu potrebne, ne ostavljajući mogućnost drugima da dođu do potrebnih sredstava.\n"Žao mi je i osećam se lično poraženo što ovakve mere moramo da uvodimo. To nije samo dokaz da nema discipline, nego nema skoro nikakve solidarnosti, što je poražavajuće", konstatovala je Brnabić.\n"Najviše 10 maski, 10 pari rukavica, 2 pakovanja većeg i 5 pakovanja manjih sredstava za dezinfekciju", objašnjava premijerka.\nPreko Ministarva spoljnih poslova, diplomatsko konzularnih predstavništava biće ponovo upućena molba i apel da građani iz ove četiri zemlje ne dolaze u Srbiju.\n"Ukoliko dođu u Srbiju moraće da budu 28 dana najmanje u karantinu. Ostali građani, 14 dana obavezne samoizolacije, s tim što kao krizni štab sada imamo formular za praćenje građana u samoizolaciji, kako bi zajedno i sa Ministarstvom unutrašnjih poslova, vojskom ali i volonterima i lokalnim samoupravama pratili da li se ta samoizolacija u potpunosti poštuje", rekla je Brnabić.\nUvode se za sada novčane kaznene mere za sve koji prekrše zabranu samoizolacije, a kazna je, kaže, maksimalno 150.000 dinara.\nRazmišljalo se, kaže, da li da se krene sa novčanom ili sa zatvorskom kaznom.\n"Zaista je nezahvalno naše građane koji prekrše karantin stavljati u zatvor, a nije ni bezbedno u ovom trenutku da ne bi unosili korona virus u zatvorske jedinice", rekla je Brnabić.\nAko se drugi put prekrši obaveza o samoizolaciji, onda će se doneti plan za dalje postupanje, rekla je premijerka.\nBrnabić se zahvalila svim medijima, koji su preneli primer muškarca iz Varvarina koji je bio obavezan da bude u kućnoj izolaciji, a tu obavezu je prekršio, te će tužilašto dalje postupati.\nUprkos jasnoj podeli odgovornosti i nezavisnosti sudstva, tužilaštva, premijerka će imati sastanke sa njima kako bi ih zamolila da nitnije postupaju u ovakvim slučajevima.\n"Ovo je vanredno stanje. Svi zajedno treba da se borimo i svi zajedno treba da uputimo jasnu poruku ukoliko neko ne želi da poštuje obavezujuću odluku o samoizolaciji da mora da bude kažnjen zato što dovodi u opasnost sve ljude u toj lokalnoj zajednici", rekla je premijerka.\n"U 14h je sastanak sa predesednikom kako bi se dogovorili da li je neophodno uvođenje mere zabrane svima starijim od 65 godina i kaznu od 150.000 dinara za svakog ko je izašao iz svog stana ili kuće, a spada u tu grupu", kaže ona i najavljuje da je ovo ostavljeno za sutra, i ne uvodi se u ovom trenutku.\nPremijerka navodi da ako ne bude samodiscipline kada je u pitanju izlazak iz stanova ona da će "sutra ujutru zabraniti izlazak iz kuće svima preko 65 godina".\nPremiejrka navodi da je stigla pomoć iz Kine, i zahvalila se Ambasadi Kine u Srbiji koja je u svemu tome pomogla.\n"Otvorili smo nove linije na koje mogu da se jave stariji od 65 godina za bilo koju vrstu pomoći i podrške", kaže premijerka i dodaje da će se u nardnim danima uvoditi još takvih telefonskih linija.\nPremijerka navodi da ako se uvodi policijski čas, onda bi mogao i da se ukine gradski prevoz. Kako kaže, mera smanjenja autobusa postoji kako bi obeshrabrila ljude da izlaze iz domova.\n"Nemam problem što je grad Beograd smanjio broj autobusa, nego što se ne pošuju mere i što imamo i dalje gužve", kaže ona i dodaje da apeluje na zdrav razum.\n"Ja mogu da vam obećam i mogu da vam obećam da ako se ovako nastavi neće biti gužbe u gradskom prevozu", navodi ona, objašnjavajući da će u slučaj da se ljudi ne pridržavaju navedenh mera zaisza uvesti policijski čas.\nPodsetimo, od 18h televizija B92 će prenositi konferenciju za medije ministra zdravlja Zlatibora Lončara, dok će u emisiji Fokus gostovati ministar Rasim Ljajić.


Odličnom odbranom Crvena zvezda napravila prednost u polufinalnoj seriji sa Igokeom i obezbedila makar majstoricu Odbranom na evroligaškom nivou u drugom poluvremenu prve utakmice polufinalne serije plej-ofa ABA lige, košarkaši Crvene zvezde uspeli su… »\nFoto: Nebojsa Parausic Efes je kao domaćin u Istanbulu pobedio Real sa 88:83, u petom meču četvrtfinalne serije plej-ofa. Turski klub je sa 26 poena predvodio Kris Singlton. Srpski košarkaš Vasilije Micić dao je 18 poena za Efes, uz šest… »\nEfes bolji od Real Madrida za plasman na završni turnir Evrolige\nISTANBUL – Košarkaši Efesa plasirali su se na završni turnir Evrolige, pobedom večeras nad Real Madridom u odlučujućoj utakmici. Efes je kao domaćin u Istanbulu pobedio Real sa 88:83, u petom meču četvrtfinalne serije plej-ofa. Turski klub je… »\nPobeda Podgoričana za korak do ABA lige\nKošarkaši Studentskog centra iz Podgorice ostvarili su veliku pobedu u prvom meču finala ABA 2 lige protiv Sparsa - 99:89. Ekipa iz Podgorice došla je do ogromne prednosti i u revanšu će braniti velikih plus deset, s obzirom na to da se igra na koš… »\nKošarkaši Barselone plasirali su se na završni turnir Evrolige pošto su u majstorici bili bolji od Zenita rezultatom 79:53. Nakon što su prvo izgubili jedan meč na svom parketu, a potom odigrali jednu od najslabijih utakmica sezone u trenutku kada… »\nKošarkaši Barselone pobedili su Zenit posle dramatične četvrtfinalne serije sa 3-2. Peti meč nije doneo dramu. Barsa je bila bolja od prvog do poslednjeg minuta, pa je na kraju slavila sa 79:53. Uoči četvrtog meča koji je Barselona izgubila u… »\nDobra izdanja srpskih igrača. Srpski košarkaš Nikola Jokić odigrao je još jednu sjajnu utakmici, ali to nije bilo dovoljno da Denver izbegne poraz od Lejkersa sa 93:89. Jokić je bio najefikasniji igrač meča sa 32 postignuta poena uz 9 skokova i 5… »\nEtore Mesina i njegovi izabranici treći učesnici Fajnal-fora. Košarkaši Olimpije iz Milana u petom meču četvrtfinala plej-ofa savladali su Bajern 92:89 i ukupnim rezultatom 3-2 plasirali se na završni turnir Evrolige. Italijanski velikan prvi put… »\nUbedljivo. Košarkaši Barselone ubedljivo su pobedili Zenit 79:53 u odlučujućem petom meču četvrtfinala plej-ofa Evrolige i ukupnim rezultatom 3-2 plasirali se na Fajnal-for koji će se odigrati u nemačkom Kelnu. Meč je bio potpuno drugačiji od… »\nEfes, Barselona i Armani na fajnal-foru Evrolige\nISTANBUL - Košarkaši Efesa sasvladali su Real rezultatom 88:83 u petom meču - mastorici četvrtfinala Evrolige i plasirali se na fajnal-for, gde ih u polufinalu očekuje duel sa CSKA iz Moskve. Drugi polufinalni par čine ekipe Armanija i Barselone… »\nB92 pre 20 minutajoš 10 povezanih\nBeta pre 38 minutajoš 9 povezanih\nB92 pre 44 minutajoš 4 povezane


Zlatiborci očekuju pobedu – Vila As\nPosle tri vezana remija Zlatiborci veruju da će u subotu zabeležiti pobedu, kako bi nastavili borbu za prvo mesto na tabeli. Na Švajcariji će Zlatibor odmeriti snage sa ekipom Dinama iz Vranja.\nOd dvadeset odigranih prvenstvenih kola, Miloš Čupić je u devetnaest branio gol Zlatibora i u tim utakmicama primio samo deset golova. Inače, Zlatibor je sa dvanaest primljenih golova do sada tim sa najmanje primljenih golova a mlađani Čupić (1999.godište) sigurno najperspektivniji čuvar mreže na terenima u prvoligaškoj konkurenciji. Miloš ima ugovor sa Crvenom Zvezdom do 2021. godine a na pozajmici na planini je do juna naredne godine i uvek ističe da je dolazak u Zlatibor prošle godine bio sjajna odluka. Posle odlaska Divca dobio je šansu i sjajno je koristi. Ima puno poverenja trenera i rukovodstva kluba kao i saigrača, a on zasluge za mali broj primljenih golova uvek deli sa igračima u polju.\nZlatibor je u prošlom kolu igrao bez golova u Novom Sadu protiv Kabela a golman Zlatibora je imao dosta posla ali je mrežu sačuvao. Ekipa Grafičara je u prethodnom kolu iskoristila remi Zatibora i Kabela kako bi se po broju bodova izjednačila na prvom mestu.\nU subotu na Švajcariju prvi put stiže bivši superligaš iz Vranja a o narednom susretu, i finišu ovog dela sezone i svojim odbranama Miloš Čupić je rekao:\n“Dinamo je vezao dve pobede, dobro je igrao i protiv Metalca, tako da očekujem tešku i tvrdu utakmicu, ali nadam se našoj pobedi. Na redu je pobeda posle ovih nerešenih igara. Ne znamo za poraz deset kola i najvažnije je da se ne gubi, ali serija od šest pobeda nas je dovela na sami vrh prve lige. Ja se nadam da će Zlatibor biti prvi i posle još ova tri kola, odnosno da možemo da savladamo i Dinamo i Radnički kao domaćini i da ostanemo neporaženi protiv Bačke u gostima. Ali i ako ne bude tako biće ovo stvarno veliki uspeh za sve nas u koji na početku i posle deset kola malo ko je verovao. Posle prvog kola kada sam bio igrač utakmice postavio sam sebi visoke ciljeve i radim da održim kontinuitet i da stalno budem bolji. Moj stariji brat Stefan, koji sada uspešno brani u Jermeniji, verovao je u mene i puno mi je pomogao da mentalno na najbolji način prebrodim taj prelazak iz omladinske u seniorsku konkurenciju. Želim ponovo da istaknem da mi je u Zlatiboru stvarno super, da je atmosfera u ekipi odlična, uslovi za rad izvrsni i da se osećam kao pravi Zlatiborac.“\nVremenski uslovi na srpskoj planinskoj lepotici i dalje nisu protiv fudbala pa se očekuje dobra poseta duelu Zlatibora i Dinama na Švajcariji.


Proslava rođendana za decu stariju od 8 godina - Igra u kojoj uživaju i odrasli (Laser tag) | BG online\nIgra u kojoj uživaju i odrasli (Laser tag)\nJedna od najpopularnijih adrenalinskih igara i omiljena proslava tinejdžerskih rođendana širom sveta, od nedavno je dostupna i u Beogradu. „Laser tag igraonica- sportski klub“ je nesvakidašnje mesto koje se nalazi na dve lokacije- na Zvezdari i u Zemunu.\nI dečaci i devojčice su podjednako oduševljeni ovom adrenalinskom igrom koja je poput video igrice prenete u stvarnost (counter strike) u kojoj se dva tima, pod punom opremom koju dobijaju u Laser tag igraonici takmiče u laser tag areni. U ovoj ravnopravnoj igri učestvuju crveni i zeleni tim sačinjeni od dece starije od 8 godina.\nIgra je ispresecana lavirintima i preprekama, praćena muzikom, maglom i laserskim osvetljenjima.\nRođendan organizovan u Laser tag igraonici ostaje dan koji se dugo pamti i prepričava i sjajan je izbor za decu koja su prerasla proslavu rođendana u igraonicama, a pri tom nisu dovoljno velika da odlaze u noćne izlaske.\nKako bi ovo druženje imalo rođendanski duh, u Laser tag igraonici je omogućeno osveženje i posluženje rođendanske torte.\nViše informacija o Laser tag na tel: 060 3336803 i www.igraonicalasertag-beograd.com\nCeo region peva jednu pesmu sa Anom Bučević\nStihovi koji pokreću... Na adresu motivacione govornice Ane Bučević neavno…


Udruga Franak – Vijesti iz regije:U Srbiji podignute tužbe protiv banaka radi CHF kredita\n8. srpnja 2011.|\nŽeleći da zloupotrebi neupućenost građana Srbije u bankarsko poslovanje, KBC Banka A.D pokušava da se u Srbiji ponaša suprotno poslovnoj praksi u Evropskoj Uniji i svojoj matičnoj Belgiji. KBC Banka je u proleće 2010. godine povećala kamatnu maržu na postojeće stambene kredite čak tri i po puta! Na ovaj način, KBC banka je prekršila uslove svoje promotivne ponude iz oktobra 2008. godine, grubo je obmanula građane, ponela se suprotno svakoj dobroj poslovnoj praksi i prekršila odredbe Zakona o obligacionim odnosima.\nPotpisivanjem ugovora o stambenom kreditu sa KBC bankom, mi, klijenti smo preuzeli na sebe pojedine rizike – poput rizika kretanja kursa švajcarskog franka ili rizika kretanja tržišne LIBOR kamatne stope. Rizike kretanja kursa švajcarskog franka, koji je apresirao 20% u protekle dve godine – već imamo prilike da osetimo na svojoj koži. Tako na primer, klijent koji je 2008. godine uzeo 100,000 evra kredita u švajcarskim francima, danas – i pored redovnih otplata u prethodne dve godine –duguje banci preko 120,000 evra. Ovde se radi o neizbežnom riziku uzimanja kredita u stranoj valuti – koji uvek snosi klijent. Međutim, neodgovorno rukovodstvo KBC banke pokušava da na leđa klijenata prebaci i trošak poslovnih rizika koje snosi banka – koje oni sami očigledno nisu bili u stanju da odgovarajuće procene u jesen 2008. godine kada su izašli na tržište sa promotivnom ponudom „Život je najlepši kada delimo ono što nas spaja“. Tako na primer, klijent koji je 2008. godine uzeo stambeni kredit od 100,000 evra na 30 godina može da očekuje da bi, po osnovu retroaktivnog povećanja kamatne marže sa 1 na 3.5% – mogao da plati 40,000 do 60,000 evra više u kamatama tokom trajanja stambenog kredita (tačan iznos će zavisiti od kretanja LIBOR-a i kursa švajcarskog franka u sledećih 30 godina).\nSvojom jednostranom odlukom, rukovodstvo KBC banke je jasno prekršilo ne samo postulate dobre poslovne prakse, već i odredbe Zakona o obligacionim odnosima – koji nalaže da kamata mora biti jasno određena ili odrediva. Takodje, drastično dugoročno povećanje obaveza koje će prouzrokovati retroaktivno povećanje kamatne marže sa 1 na 3.5% – može se okarakterisati kao nezakonito zelenaško ponašanje. U skladu sa svim navedenim, rešeni smo da životne interese naših porodica zaštitimo u sudskom postupku. Nadamo se da ćete nam se pridruziti!


Pojačana kontrola splavova, vlasnici da poštuju mere – SveVesti.net\nPojačana kontrola splavova, vlasnici da poštuju mere\nU saopštenju se navodi da je primećeno održavanje žurki, proslava i svadbi na Dunavu i Savi, čime su pojedini ugostitelji želeli da zaobiđu primenu naloženih mera Kriznog štaba koje se odnose na rad klubova, restorana i drugih objekata na kopnu.\nDodaje se da je inspekcija u prethodnom periodu izvršila nekoliko kontrola i napisala tri prekršajne prijave zbog nepoštovanja odredaba saopštenja brodarstvu sa rasponom kazni od 200.000 dinara do dva miliona dinara.\nUprkos tome, uočeno je da pojedini vlasnici i dalje oglašavaju organizovanje žurki i drugih proslava na splavovima, vrlo svesni da time direktno krše propise, zbog čega će se pojačati inspekcijske kontrole u predstojećem periodu.\nSaopštenje brodarstvu predstavlja instrument za realizaciju mera koje je utvrdio Krizni štab, pri čemu se naglašava da nije zabranjen rad splavova tokom dana, već nakon 23 časa, kao i svih drugih objekata na kopnu.\nTakođe, dozvoljeno je okupljanje najviše 10 lica na splavu, s tim što rastojanje između prisutnih lica mora biti najmanje 1,5 metar, kao i da je zabranjeno organizovanje žurki i proslava na njima, s obzirom na to da se time krše naložene epidemiološke mere zaštite stanovništva.\nPrevious Smanjuje se broj zaraženih u Kraljevu\nNext AKTUELNO: U Srbiji 330 novozaraženih korona virusom, preminulo devet osoba\nPoluvreme: Partizan ubedljiv protiv Javora\nTSC protiv Makedonaca ili jedne od ekipa sa istoka\nSZO: U prethodnom danu 273.000 novih slučajeva korone\nPartizan saznao imena potencijalnih rivala u prvom kolu kvalifikacija


VLADIMIR PUTIN: Inflacija u Evropi će nastaviti da raste, neće oni da promene odnos prema Rusiji - Naša Borba\nVLADIMIR PUTIN: Inflacija u Evropi će nastaviti da raste, neće oni da promene odnos prema Rusiji\nNema osnova da se pretpostavi da će se stav Evrope prema Rusiji promeniti i to treba uzeti u obzir u programima za razvoj, izjavio je predsednik Rusije Vladimir Putin.\n„Nema osnova da se očekuje da će se ponašanje naših partnera principijelno promeniti i mi to moramo imati u vidu tokom realizacije sopstvene strategije razvoja metalurgije, kako na korporativnom nivou, tako i na nivou države“, rekao je Vladimir Putin na savetovanju o pitanjima razvoja metalurškog kompleksa.\n„U poslednje vreme našim kompanijama su uvedena nezakonita ograničenja zapadnih država. Ovde nije reč samo o zabrani isporuke gotovih proizvoda, već i o nabavci određenih komponenti za proizvodnju valjanog metala, čeličnih limova, okova i tako dalje“, rekao je Putin i dodao da su te mere u suprotnosti s principima Svetske trgovinske organizacije.\nPrema njegovim rečima, imajući u vidu nove trendove, potrebno je promeniti strukturu proizvodnje i isporuka ruske metalurške produkcije.\nCene metala i inflacija u Evropi će rasti\nRuski predsednik je ocenio da će cene metala u Evropi rasti, kao i inflacija, s obzirom na to da su evropske birokrate ignorisale interese svojih preduzetnika.\nOn je ukazao na to da će gruba i kratkovida politika negativno uticati na ekonomiju evropskih zemalja i dovesti do naglog rasta cena metala na tržištu.\n„A to znači da će porasti i inflacija, da će opasti standard evropskih potrošača, običnih građana. To je cena usvojenih odluka“, naglasio je ruski predsednik.\nPrethodni tekstSKENER „UMRO“, MAGNET NEMAMO, IDITE PRIVATNO: Pakao za pacijente u Zaječaru\nSledeći tekstOPA, MALO JE TURBULENTNO: Reakcija voditeljke Dnevnika tokom zemljotresa\nVLADIMIR PUTIN: Inflacija u Evropi će nastaviti da raste, neće oni da promene odnos prema Rusiji - OPOZICIJA Na Jednom Mestu 23 aprila, 2022 At 4:47 pm\n[…] VLADIMIR PUTIN: Inflacija u Evropi će nastaviti da raste, neće oni da promene odnos prema Rusiji se pojavljuje prvo na Naša […]


Politika Pocetna Archives - Страница 8 од 690 - Studio B\nVesić:Naprednjaci stranka dijaloga, fijasko opozicije\n2019/07/31 19 days ago Detaljno...\nFunkcioner vladajuće Srpske napredne stranke Goran Vesić izjavio je da su naprednjaci stranka dijaloga i otvoreni za različite ideje i naveo da je jedini zahtev opozicije na jučerašnjme sastanku na Fakultetu političkih nauka u Beogradu bio da predsednik Vučić prestane da se bavi politikom.\nPočetak dijaloga vlasti i opozicije na FNP-u\n2019/07/30 20 days ago Detaljno...\nRazgovori predstavnika vlasti i opozicije o uslovima za održavanje izbora biće nastavljeni, a prvi naredni biće održan u avgustu, dogovoreno je na njihovom prvom susretu.\nSastanak predstavnika vlasti i opozicije\nNa Fakultetu političkih nauka u Beogradu održan sastanak na kojem predstavnici vlasti i opozicije razgovarali o pripremi za dijalog o izbornim uslovima.\nZamenik gradonačelnika i član Predsedništva SNS Goran Vesić, povodom informacija ministra policije o dugogodišnjem prisluškivanju Aleksandra Vučića, ukazao da je tačno da ga je vlast bivšeg predsednika Borisa Tadića koristila kao osobu preko koje su prisluškivali Vučića u vreme dok je bio u opoziciji.\nPoseta predsednika Makrona je zauvek obeležila istoriju srpsko-francuskih odnosa, rekao predsednik Vučić u razgovoru tokom oproštajne posete francuskog ambasadora Frederika Mondolonija i dodao da Francuska uvek može da računa na Srbiju kao iskrenog prijatelja i pouzdanog saveznika.\nAleksandar Vučić godinama prisluškivan često i bez naloga suda, izjavio ministar policije Nebojša Stefanović.\n2019/07/29 21 days ago Detaljno...


PROBLEM UOČI DERBIJA Blokiran račun KK Partizan\nU danu kada se košarkaši Partizana spremaju za prvi večiti derbi ove sezone, račun kluba se našao u blokadi.\nNarodna banka Srbije blokirala je račun crno-belih u ponedeljak, 2. novembra zbog duga od 1.710.879,59 dinara.\nU protekle dve godine račun Partizana je pet puta bio u blokadi, a poslednji put u decembru 2014. na 13 dana.\nKlub iz Humske je nedavno saopštio da je ukupan dug 6,5 miliona evra.\nOvaj problem pojavio se baš dan uoči gostovanja Partizana (18 časova) večitom rivalu Crvenoj zvezdi u prvom ovosezonskom derbiju, u osmom kolu ABA lige.


Upoznajte ovogodišnje lavove BalCannes-a - Advertiser Serbia\nS ovim u veziBalCannesfestivaliHrvatskaHURAmarketingoglašavanjeRegiontržišne komunikacije\nNa BalCannes-u se bira top 25 najboljih projekata, a najboljim agencijama se dodeljuju posebne nagrade\nPosebne nagrade odraz su različitih dimenzija koje obuhvataju projekti, različitih perspektiva žirija BalCannes-a, ali su i odraz vremena u kojem živimo. Zato je od ove godine uveden još jednan lav. I to New Normal lav – jer vanredne okolnosti zahtevaju vanredne lavove.\nDodeljuje se agenciji koja sakupi najviše bodova s projektima koji su ušli u top 25 selekciju (pre primene pravila o maksimalno tri projekta).\nNajbolji BalCannes projekat\nDodeljuje se projektu koji je dobio najviše bodova prilikom ocenjivanja.\nNagradu osvaja najbolji projekat koji tokom glasanja među top 25 projekata dobije najvišu prosečnu ocenu članova žirija koji dolaze iz redova klijenata.\nNagradu osvaja najbolji projekat koji tokom glasanja po odabiru top 25 projekata dobije najvišu prosečnu ocenu članova žirija koji dolaze iz redova agencija.\nNagradu osvaja najbolji projekt koji tokom glasanja po odabiru top 25 projekata dobije najvišu prosečnu ocenu članova žirija novinara.\nNajbolji projekat za inostrano tržište\nNakon ocenjivanja nagrada se dodeljuje najbolje ocenjenom projektu u top 25 koji je primarno kreiran i realizovan na inostranim tržištima izvan BalCannes regije.\nNajbolji regionalni projekat\nNakon ocenjivanja nagrada se dodeljuje najboljem regionalnom projektu koji je ušao u top 25 s najboljim ukupnim rezultatom, a koji je realizovan na najmanje tri tržišta BalCannes regije.\nIndustrija tržišnog komuniciranja ima veliku moć u formiranju stavova opšte javnosti i baš zato BalCannes od 2019. godine posebnim lavom nagrađuje hrabrost klijenata, davanje kreativne slobode agenciji i smelost i odvažnost u komunikaciji.\nNew normal – vanredni lav za vanredne uslove\nNagrada se dodeljuje najboljem projektu koji je kreiran tokom pandemije 2020. godine, a nagrađuju se inovativnost, snalažljivost i kreativnost usled bitno otežanih uslova stvaranja i življenja.\nPrilikom izbora nagrada za hrabrost klijenta, New normal, za najbolji projekat za inostrano tržište ili najbolji projekat za regionalno tržište u obzir ulaze najbolje ocenjeni projekti koji su ušli u top 25 pre ili nakon primene pravila o najviše tri projekta iste agencije. To ujedno znači da se te četiri nagrade mogu i ne moraju dodeliti ako ni jedan projekat koji zadovoljava navedene kriterijume ne uđe u selekciju top 25 projekata.\nTrofeji su uvek zgodna stvar, ali imati za trofej samog lava svakako je nešto posebno. Ne propustite priliku da pokažete svoje radove pred celom regijom na online reviji i proglašenju dobitnika – prijavite svoje projekte do 10. 9. 2020.


Partnerstvo za zajednicu evropska podrška za 24 nova projekta opština i organizacija civilnog društva\nBeograd, 2. avgust 2016.\nEvropska unija i Vlada Švajcarske će preko razvojnog programa Evropski PROGRES podržati 24 nova partnerska projekta organizacija civilnog društva i lokalnih samouprava sa 320.100 evra. Projekti prvenstveno imaju za cilj da doprinesu ekonomskom osnaživanju i povećanju zapošljivosti među ranjivim grupama stanovništva sa jugoistoka i jugozapada zemlje, kao i unapređenju njihove socijalne uključenosti.\n„Kroz nove projekte nastavljamo naš zajednički rad na ekonomskom osnaživanju ranjivih i marginalizovanih grupa, pokrećemo zapošljavanje kroz osnivanje novog socijalnog preduzeća, a radićemo i na unapređenju i jednakosti pristupa usluga zdravstvene i socijalne zaštite za naše najranjivije građane, uvođenjem inovativnih metoda, kao što je, na primer, neurofidbek terapija. Takođe, promovisaćemo interkulturnu saradnju među mladima i raditi na unapređenju procedura finansiranja civilnog sektora iz lokalnih budžetskih sredstava”, navela je Biljana Kerić, saradnica programа za socijalnu uključenost.\n„Uz podršku Evropske unije i Vlade Švajcarske otvorili smo prvo socijalno preduzeće u Jablaničkom okrugu i tako omogućili stalno zaposlenje za pet žena iz ranjivih kategorija koje su posebno ugrožene na tržištu rada”, kaže Slobodanka Pavlović, predsednica Upravnog odbora Udruženja žena „Ruža“, koje je u partnerstvu sa opštinom Lebane uspešno realizovalo projekat koji je podržan kroz prvi krug poziva. „Žene iz Lebana proizvode zimnicu, ostvaruju prihode za sebe i svoju porodicu, stekle su samopouzdanje, a zajedničkim radom smo doprineli rešavanju pitanja rodne ravnopravnosti, nezaposlenosti i diskriminacije“, zaključila je Slobodanka Pavlović.\nLista odobrenih projekata je dostupna na vebsajtu Evropskog PROGRESa http://www.europeanprogres.org/konten/sr/491/.


Aktuelno / Štampa / Održan tematski skup o finansiranju poljoprivrede 2018. uz podršku države\nObjavljeno 12.03.2018. na poljoprivrednik.net\nDatum: 12.03.2018. Izvor: poljoprivrednik.net\nList „Poljoprivrednik“ i Privredna komora Vojvodine zajednički su organizovali tematski skup o finanansiranju poljoprivrede uz podršku države u 2018. godini. Skup je bio izuzetno posećen, a učestvovali su predstavnici Ministarstva poljoprivrede, Pokrajinskog sekretarijata za poljoprivredu, Razvojnog fonda Vojvodine, Garancijskog fonda, Pokrajinskog fonda za razvoj poljoprivrede, Zadružnog saveza Vojvodine, kao i lokalnih samouprava, poljoprivrednih organizacija, članovi Srpskog udruženja mladih poljoprivrednika (SUMP) i Mreže mladih poljoprivrednika Srbije.\nO značaju i ciljevima skupa uvodnu reč dala je dr Gordana Radović, direktor „Dnevnik-Poljoprivrednika“ AD, a u ime domaćina učesnicima skupa obratio se predsednik Privredne komore Vojvodine Boško Vučurević. On je posebno ukazao na značaj poljoprivrede kao privredne grane gde veliki problem predstavlja nizak nivo ulaganja u proizvodnju.\n– Nedostatak sopstvenih obrtnih sredstva u poljoprivrednim gazdinstvima za posledicu ima slabu primenu agrotehnike, povećane troškove u proizvodnji, pa samim tim manju profitabilnost, istakao je Vučurević naglasivši da je rešavanje pitanja finansiranja od izuzetnog značaja i ima direktan uticaj na razvoj ove privredne grane.\n– Osim sredstava IPARD programa pozitivno je što se nastavlja sa svim domaćim programima finansiranja poljoprivrede, kao i što su mere republičke i pokrajinske Vlade koordinisane i sprovode se na celoj teritoriji republike s ciljem jačanja konkurentnosti poljoprivrednih proizvođača kako na domaćem tako i inostranom tržištu, rekao je Vučurević.\n– Od bezmalo 30 milijardi dinara 71 odsto će biti usmereno na direktna davanja poljoprivrednicima, a 18 odsto na mere ruralnog razvoja. Predviđena su i sredstva za kreditnu podršku, kao i posebne podsticaje, rekao je Katanić napominjući da i u ovoj godini ostaju podsticaji za biljnu proizvodnju 4.000 dinara po hektaru za najviše 20 hektara, kao i da su velika davanja predviđena u sektoru stočarstva.\n– Uložena su velika sredstva u projekte navodnjavanja od kojih su 11 u toku, urađena je projektna dokumentacija za još 13, a za novih 14 će se ove godine prikupljati projektna dokumentacija. Cilj je da se za dve tri godine obezbedi navodnjavanje za novih 120.000 hektara, istakao je Radojević naglašavajući da su lane uvedene nove linije za finansiranje poljoprivredne proizvodnje, a da su kao posebna kategorija prepoznati mladi poljoprivrednici do 40 godina koji će i ove godine moći da računaju na značajnu podršku kroz takozvane „start up“ programe.


Osnovana Bugarsko-srpska privredna komora - juGmedia\nNIS – U Nišu je održana svečana skupština novoosnovane Bugarsko-srpske privredne komore.\nBugarsko-srpka privredna komora osnovana je u okviru projekta koji je finansiran iz IPA fondova Evropske unije, a koji su realizovale Regionalna privredna komora Niš, privredne komore iz Leskovca i Zaječara, Bugarski ekonomski forum i Trgovinsko-industrijska komora Vidin.\nCilj jednogodišnjeg projekta, koji je juče u Nišu okončan svečanim susretom tridesetak bugarskih i više od 50 srpskih privrednika je doprinos razvoju ekonomske saradnje u pograničnom regionu dve zemlje.\nNovoosnovana komora svoje kancelarije ima u Sofiji i Pirotu, a njen Upravni odbor je odlučio da članstvo u prve dve godine rada bude besplatno.\nPredsednik RPK Niš Dragan Kostić ovim povodom rekao da je formiranje nove privredne asocijacije naišlo na dobar odziv kompanija iz obe zemlje.\n„Privrednici iz ovog dela Srbije će kroz BSPK upoznati bugarsko tržište i mogućnost izvoza svojih proizvoda na njega i potencijalne partnere. Nadam se da će kompanije koje su se sada našle u Nišu, potpisati i konkretne ugovore o saradnji. Ipak moramo da imamo u vidu da je potrebno određeno vreme da se firme upoznaju, a ovo su baš takva mesta“, rekao je Kostić.\nOva komora već ima 50 članica, a njenim dosadašnjim aktivnostima obuhvaćeno je 150 firmi iz Srbije i Bugarske.\nSudar konjske zaprege s pik-apom\nLeskovac dobio izvođače i za zimsko i za letnje održavanje puteva\nLESKOVAC– Skupština grada je daans poverila letnje održavanje puteva i ulica za ovu sezonu Preduzeću za puteve Zaječar, a zimsko lokalnoj firmi…\nSmrt na pruzi u Leskovcu\nČovek srednjih godina bacio se jutros pod voz i na licu mesta ostao mrtav, potvrđeno je Jugmedii. Tragedija se dogodila pre 6 sati u Ulici Strahinjića…\nDonirano novo vozilo Službi Hitne medicinske pomoći Doma zdravlja\nSlužbi Hitne medinske pomoći Doma zdravlja u Pirotu lokalna samouprava u Pirotu danas je poklonila sanitetsko vozilo čija je vrednost 38.000 evra,…